pythainlp/thai-wiki-dataset-v4 huggingface dataset:
เหตุเพลิงไหม้ที่ธากา พ.ศ. 2562

ในวันที่ 20 กุมภาพันธ์ พ.ศ. 2562 เกิดเหตุเพลิงไหม้ในธากา ประเทศบังกลาเทศ เหตุเพลิงไหม้เริ่มขึ้นจากอุบัติเหตุทางถนนระหว่างรถกระบะกับรถยนต์ส่วนตัว หลังจากการปะทะ ถังแก๊สของรถยนต์ส่วนตัวระเบิด ไฟจึงลุกลามไปยังอาคารข้างเคียงที่ใช้เก็บสารเคมีและยิ่งลุกลามอย่างรวดเร็วไปยังอาคารข้างเคียงในย่านประวัติศาสตร์ของชอกบาซาร์ในนครเก่าธากา มีผู้เสียชีวิตอย่างน้อย 80 คน และบาดเจ็บอีก 50 คน
สาเหตุ.
มีการรายงานว่าเพลิงไหม้เกิดขึ้นจากการระเบิดของถังแก๊สธรรมชาติอัดในยานพาหนะ ซึ่งทำให้เพลิงไหม้นั้นลุกลามไปยังถังแก๊สข้างเคียงและอาคาร เพลิงไหม้ถูกรายงานครั้งแรกเมื่อเวลา 22:38 น. และถูกรายงานว่าสามารถควบคุมเพลิงได้แล้วเมื่อเวลาประมาณ 03:00 น.
อาคารแรกที่ถูกเพลิงไหม้เป็นทั้งที่อยู่อาศัยและโกดังเก็บสินค้า โดยชั้นแรกเป็นโกดังเก็บสินค้าจากพลาสติก เครื่องสำอาง และน้ำหอม ส่วนชั้นสองขึ้นไปเป็นที่อยู่อาศัย แล้วไฟก็ลุกลามไปยังอาคารสี่ชั้นที่อยู่ด้านหลังมัสยิดชาฮี ผู้คนในบริเวณนั้นบอกว่าอาคารนี้เป็นของประธานบริษัทวาฮิดคนหนึ่ง จากอาคารนั้น ไฟก็ลุกลามไปยังร้านอาหารรัจโมนีและอาคารอื่น ๆ อีกสามแห่งในซอยแคบ ๆ
หม้อแปลงไฟฟ้าระเบิดหลังจากที่เกิดเหตุเพลิงไหม้ขึ้น ซึ่งทำลายรถหลายคันที่จอดอยู่ในซอยนั้น ซอยนั้นมีคนเป็นจำนวนมากเนื่องจากกำลังมีงานฉลองมงคลสมรสที่อยู่ในศูนย์ชุมชนข้างเคียง
ความเสียหาย.
ในวันที่ 21 กุมภาพันธ์ จำนวนผู้เสียชีวิตถูกประมาณไว้ว่าอย่างน้อย 80 คน และมีผู้บาดเจ็บอีกอย่างน้อย 50 คนและถูกนำตัวส่งโรงพยาบาลด้วยแผลไหม้อย่างหนักและความเสียหายต่อปอด
ปฎิกิริยา.
อับดุล ฮามิด ประธานาธิบดีบังกลาเทศ และ เชค ฮาซินา นายกรัฐมนตรีบังกลาเทศ ร่วมกับเอชเอ็ม เอร์ชาด หัวหน้าพรรคชาติยะ และคนอื่น ๆ แสดงความเสียใจต่อเหยื่อจากเหตุเพลิงไหม้ 
หลังจากเกิดเหตุเพลิงไหม้ ซายีด โคคอน หัวหน้าของสหกรณ์นครธากาใต้ กล่าวว่าโกดังเก็บสารเคมีจะไม่ได้รับอนุญาตให้อยู่ในเมืองอีกต่อไป 
โฆษกกระทรวงการต่างประเทศของบังกลาเทศออกมาแสดงความเสียใจอย่างสุดซึ้ง
ทูตสหรัฐในธากาออกมาแสดงความเสียใจต่อเหยื่อจากเหตุเพลิงไหม้ผ่านทวิตเตอร์
ความช่วยเหลือทางการเงิน.
กระทรวงแรงงานของบังกลาเทศเสนอเงินจำนวน 100,000 ตากาให้กับครอบครัวผู้เสียชีวิต และ 50,000 ตากาให้กับผู้บาดเจ็บ
ดีเอ็นเอฮาจิโมจิ

ดีเอ็นเอฮาจิโมจิ (จากภาษาญี่ปุ่น "hachimoji" "แปดอักษร") เป็นกรดดีออกซีไรโบนิวคลีอิก (ดีเอ็นเอ) ที่มีนิวคลีโอเบสแปดตัว มาจากธรรมชาติสี่ตัวและสังเคราะห์ขึ้นสี่ตัว การสังเคราะห์ดีเอ็นเอฮาจิโมจินี้เป็นผลจากการวิจัยที่ได้รับการสนับสนุนเงินทุนจากนาซา ประโยชน์ของดีเอ็นเอนี้อาจรวมไปถึงการเพิ่มขีดความสามารถในการเก็บข้อมูล และอาจเป็นหนทางสู่การค้นหาสิ่งมีชีวิตนอกโลก ตามที่โลริ เกลซ แห่งหน่วยงานด้านวิทยาดาวเคราะห์ของนาซา ได้กล่าวไว้ว่า "การตรวจหาสิ่งมีชีวิตเป็นเป้าหมายสำคัญอย่างยิ่งของภารกิจด้านวิทยาดาวเคราะห์ของนาซา และงานวิจัยใหม่นี้ [เกี่ยวกับดีเอ็นเอฮาจิโมจิ] จะช่วยให้เราสามารถพัฒนาอุปกรณ์และการทดลองที่มีประสิทธิภาพ และขยายผลของการสำรวจที่เรากำลังค้นหาอยู่นี้" สตีเวน เบนเนอร์ หัวหน้าทีมนักวิจัย บันทึกว่า "เมื่อวิเคราะห์หน้าที่ของรูปร่าง ขนาดและโครงสร้างของดีเอ็นเอฮาจิโมจิ งานวิจัยนี้ก็ขยายความเข้าใจของเราเกี่ยวกับชนิดของโมเลกุลที่อาจเก็บข้อมูลภายในสิ่งมีชีวิตนอกโลกในต่างโลกได้"
ลักษณะ.
ดีเอ็นเอตามธรรมชาตินั้นเป็นโมเลกุลที่ประกอบไปด้วยโซ่สองสายที่ขดตัวอยู่รอบกันและกันเป็นเกลียวคู่ที่บรรจุข้อมูลทางพันธุกรรมสำหรับการเจริญเติบโต การพัฒนา การทำงานของอวัยวะต่าง ๆ และการสืบพันธุ์ของสิ่งมีชีวิตทุกชนิดและไวรัสอีกจำนวนมาก ดีเอ็นเอและกรดไรโบนิวคลีอิก (อาร์เอ็นเอ) เป็นกรดนิวคลีอิก ซึ่งเป็นหนึ่งในสี่สารชีวโมเลกุลขนาดใหญ่ที่จำเป็นต่อทุกชีวิตร่วมกับ โปรตีน ลิพิด และคาร์โบไฮเดรตที่ซับซ้อน (พอลิแซ็กคาไรด์) ดีเอ็นเอสายคู่ เรียกอีกอย่างว่า พอลินิวคลีโอไทด์ เนื่องจากมันประกอบขึ้นจากส่วนย่อยที่เรียกว่า นิวคลีโอไทด์ แต่ละนิวคลีโอไทด์ประกอบไปด้วย หนึ่งในสี่นิวคลีโอเบสที่มีไนโตรเจนเป็นองค์ประกอบ (ไซโทซีน [C] กัวนีน [G] อะดีนีน [A] หรือ ไทมีน [T]) น้ำตาลที่มีชื่อว่าดีออกซีไรโบส และหมู่ฟอสเฟต นิวคลีโอไทด์เชื่อมต่อกันกับนิวคลีโอไทด์ตัวอื่นในโซ่ด้วยพันธะโควาเลนต์ระหว่างน้ำตาลของนิวคลีโอไทด์หนึ่งกับหมู่ฟอสเฟตของนิวคลีโอไทด์อีกตัว ทำให้เกิดเป็นกระดูกสันหลังน้ำตาล–ฟอสเฟต ไนโตรจีนัสเบสของสองสายพอลินิวคลีโอไทด์ที่แยกกันจะเชื่อมต่อกันด้วยพันธะไฮโดรเจน ตามกฎการจับคู่เบส (A กับ T และ C กับ G) เกิดเป็นดีเอ็นเอสายคู่
ดีเอ็นเอฮาจิโมจินี้คล้ายคลึงกับดีเอ็นเอตามธรรมชาติ แต่แตกต่างไปในเรื่องของจำนวนและชนิดของนิวคลีโอเบส นิวคลีโอเบสที่ไม่เป็นธรรมชาติจะไฮโดรโฟบิกมากกว่าเบสที่เป็นธรรมชาติ โดยนิวคลีโอเบสเหล่านี้สร้างขึ้นเพื่อให้การผลิตดีเอ็นเอฮาจิโมจินี้ประสบความสำเร็จ ดีเอ็นเอในลักษณะนี้จะสร้างเกลียวคู่มาตรฐานเสมอ ไม่ว่าจะลำดับเบสให้เป็นแบบไหน อย่างไรก็ตาม มีเอนไซม์ T7 พอลิเมอเรส ถูกใช้โดยทีมนักวิจัยเพื่อแปลงดีเอ็นเอฮาจิโมจิเป็นอาร์เอ็นเอฮาจิโมจิ ซึ่งสร้างการกระตุ้นชีวภาพในรูปของฟลูออโรฟอร์เรืองแสงสีเขียว 
ดูเพิ่ม.
<templatestyles src="Div col/styles.css"/>
ชาร์ลี ค็อกซ์

ชาร์ลี โทมัส ค็อกซ์ (เกิด 15 ธันวาคม พ.ศ. 2525) นักแสดงชาวอังกฤษรู้จักกันในบทบาท แมตต์ เมอร์ด็อก / แดร์เดวิล ใน จักรวาลภาพยนตร์มาร์เวล (2015-2018), ทริสแทน ทอร์น ใน Stardust (2017), โจนาธาน เฮลเยอร์ โจนส์ ใน The Theory of Everything (2014), และ โอเว่น สลีทเทอร์ ในซีซั่นที่ 2 และ 3 ของ Boardwalk Empire ซีรีส์ของ HBO
อมราวตี (รัฐมหาราษฏระ)

อมราวตี  เป็นนครในรัฐมหาราษฏระ ประเทศอินเดีย อมราวตีเป็นเมืองใหญ่อันดับ 2 และมีประชากรมากที่สุดของแคว้นวิทรรภะ (Vidarbha) รองจากเมืองนาคปุระ เมืองยังเป็นที่รู้จักในฐานะเมืองหลวงทางวัฒนธรรมของแคว้นวิทรรภ เพราะมีสถานศึกษาและมรดกทางวัฒนธรรม เมืองยังเป็นศูนย์กลางการปกครองของอำเภออมราวตี
แม่น้ำคอนเนทิคัต

แม่น้ำคอนเนทิคัต  เป็นแม่น้ำสายยาวที่สุดในนิวอิงแลนด์ของสหรัฐ ไหลไปทางทิศใต้ราว ผ่าน 4 รัฐ และยังเป็นเส้นเขตแดนให้กับรัฐเกแบ็ก ประเทศแคนาดา แล้วไหลลงลองไอแลนด์ซาวด์ มีลุ่มน้ำครอบคลุม 5 รัฐของสหรัฐและ 1 รัฐของแคนาดา ด้วยพื้นที่ จากแควแม่น้ำ 148 สาย และมี 38 สาย เป็นแม่น้ำสายใหญ่ แม่น้ำยังได้สร้างน้ำสะอาดให้แก่ลองไอแลนด์ซาวด์ราวร้อยละ 70 โดยไหลที่อัตรา 19,600 ลูกบาสก์ฟุตต่อวินาที
เกาะรูสเวลต์

เกาะรูสเวลต์  เป็นเกาะแคบ ๆ ในทางน้ำอีสต์ริเวอร์ นครนิวยอร์ก ตั้งอยู่ระหว่างเกาะแมนแฮตตันทางทิศตะวันตกกับโบโรฮ์ ควีนส์บนเกาะลองไอแลนด์ทางทิศตะวันออก เกาะอยู่ในเขตการปกครองของแมนแฮตตัน และนิวยอร์กเคาน์ตี เกาะวิ่งเลียบไปกับถนนอีสต์สายที่ 46 ถึง ถนนสายที่ 85 บนเกาะแมนแฮตตัน เกาะมีความยาว โดยมีความกว้างมากสุด และมีพื้นที่รวม เกาะมีประชากร 11,661 คน จากการสำรวจสำมะโนประชากรปี 2010
เจ้าหญิงดารินกา เจ้าหญิงพระชายาแห่งมอนเตเนโกร

เจ้าหญิงดารินกา เจ้าหญิงพระชายาแห่งมอนเตเนโกร  ประสูติเมื่อวันที่ 9 ธันวาคม 2381 ณ ตรีเยสเต (มีพระนามเดิมว่า:ดารินกา คเวคิส) เป็นธิดาของ มาโค คเวคิส และ เจเลเวสตา คิวนิส พระบิดาของพระองค์นั้นเป็นพ่อค้าชาวเซอร์เบีย ซึ่งพระบิดาของพีะองค์นั้นมีฐานะร่ำรวยมาก พระองค์ทรงเสกสมรสกับ ดานิโลที่ 1 เจ้าชายแห่งมอนเตเนโกร เมื่อวันที่ 12 มกราคม 2398 รับพระราชทานพระอิสริยยศ เจ้าหญิงพระชายาแห่งมอนเตเนโกร ทั้ง 2 มีพระธิดาเพียงพระองค์เดียวคือ เจ้าหญิงโอลกา 
หลังจากมอนเตเนโกร ยกเลิกตำแหน่ง อาร์ชบิชอป ต่อมามอนเตเนโกร จึงมีชื่อใหม่ว่า ราชรัฐมอนเตเนโกร เจ้าหญิงดารินกา ชื่อเป็นคู่อภิเษกสมรสในเจ้าปกครองประเทศมอนเตเนโกร พระองค์แรก พระกรณียากิจของพระองค์นั้นคือ ทรงก่อตั้งศาลความยุติธรรมสำหรับสตรีในประเทศ พระองค์สามารถรีบสั่ง ภาษาละติน ภาษาฝรั่งเศส ภาษาสเปน ภาษารัสเซีย และ ภาษาอิตาลี อีกทั้งพระองค์ยังทรงให้พระสวามีเรียนภาษาฝรั่งเศสและอิตาลีเพิ่มอีกด้วย ซึ่งพระองค์ทรงมีพระดำรัสว่า หากพระสวามีของพระองค์ทรงมีความสามารถทางด้านภาษา อาจจะทำให้ประเทศพัฒนาและสามารถติดต่อกับประเทศอื่นๆได้ๆ ซึ่งต่อมาพระสวามีของพระองค์สิ้นพระชนม์ลง พระเจ้านิกอลาที่ 1 แห่งมอนเตเนโกร พระภาติยะในพระสวามีนั้นกำลังทรงศึกษาอยู่ พระองค์จึงทรงดูแลประเทศ เมื่อพระภาติยะของพระองค์สืบทอดตำแหน่ง ทำให้ให้ มิเลนา วูโกติซ ดำรงตำแหน่งคู่อภิเษกสมรสในเจ้าผู้ปกครองประเทศ พระองค์จึงเสด็จไปประทับพระชนม์ชีพช่วงสุดท้ายที่อิตาลี
เจ้าชายโรแมน เปโตรวิชแห่งรัสเซีย

เจ้าชายโรแมน เปโตรวิชแห่งรัสเซีย  ประสูติเมื่อวันที่ 17 ตุลาคม ค.ศ. 1896 ณ จักรวรรดิรัสเซีย เป็นพระโอรสลำดับที่ 2 และพระองค์เดียวใน แกรนด์ดยุกปีเตอร์ นิไคโลวิชแห่งรัสเซีย และ เจ้าหญิงมิลิตซาแห่งมอนเตเนโกร ทรงเป็นพระราชนัดดาใน พระเจ้านิกอลาที่ 1 แห่งมอนเตเนโกร ผานทางสายพระมารดา และเป็นพระราชปนัดดาใน จักรพรรดินีโคลัสที่ 1 แห่งรัสเซีย ผ่านทางสายพระบิดา
ในปี ค.ศ. 1916 ภายหลังทรงสำเร็จการศึกษาจากสถาบันวิศวกรรม พระองค์ทรงถูกเรียกให้เป็นทหาร โดยทรงดำรงตำแหน่งทหารม้าเอกแห่งตุรกี ต่อมาเมื่อ จักรพรรดินิโคลัสที่ 2 แห่งรัสเซีย ทรงสละราชสมบัติ พระองค์จึงพำนักในดูลเบอร์ ซึ่งทรงมีพระตำหนักในแถวคาบสมุทรไครเมีย ในปี ค.ศ. 1919 พระองค์ได้เข้าทำงานทหารอีกครั้ง ในตำแหน่งกองกำลังทหารอังกฤษ จนกระทั่งปี ค.ศ. 1941 รัฐบาลมอนเตเนโกร มีข้อความทูลเกล้าถวายพระองค์ให้ดำรงตำแหน่งว่าที่องค์พระมหากษัตริย์ของมอนเตเนโกรถัดจาก พระเจ้านิกอลาที่ 1 แห่งมอนเตเนโกร พระอัยกาฝ่ายพระมารดา แต่พระองค์มิทรงรับ และพอพระทัยในการดำรงชีวิตแบบนี้
เสกสมรส.
เจ้าชายโรแมน เปโตรวิชแห่งรัสเซีย ทรงเสกสมรสกับ เคาน์เตสพาโกเวีย เชอร์เมนเทรฟนา เมื่อวันที่ 16 พฤศจิกายน ค.ศ. 1921 ซึ่งพระชายามิได้รับการสถาปนาเป็นเจ้าหญิง เนื่องจากเป็นการเสกสมรสแบบมิเห็นด้วยต่อองค์ประชุมและรัฐบาล แต่ถึงกระนั้น พระบุตรมีสิทธิได้รับพระอิสริยยศ ทั้ง 2 มีพระโอรสคือ
ชนาธิป โพธิ์ทองคำ

ชนาธิป โพธิ์ทองคำ (เกิด 16 สิงหาคม พ.ศ. 2535) ชื่อเล่น แชมป์ เป็นนักแสดงชาวไทย สังกัดช่อง 3 เอชดี เป็นที่รู้จักกับบทบาท "ไตรทศ" จากละครเรื่อง "ระเริงไฟ" และบทบาท "อาตง" จากละครเรื่อง "กรงกรรม"
ประวัติ.
ชนาธิป โพธิ์ทองคำ จบการศึกษาในระดับปริญญาตรีจาก คณะวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ ภาควิชาวิศวกรรมเคมี
ชนาธิป เริ่มเข้าวงการบันเทิงด้วยการเข้าร่วมประกวดโครงการ “Yaris The PRESENTER 2014 ค้นหาคนที่ใช่ในสไตล์ที่เป็นคุณ” ฝ่าด่านผู้ประกวดกว่า 6,000 คน จนสามารถคว้าตำแหน่งผู้ชนะเลิศ ได้รับเลือกให้เป็นพรีเซ็นเตอร์ในภาพยนตร์โฆษณา โตโยต้า ยาริส
ช่วงเดือนเมษายน 2558 แชมป์ มีโอกาสได้รับเลือกให้เล่นเป็นพระเอกมิวสิควิดีโอเพลง "ที่รัก" ของ แอน ธิติมา ในโปรเจกต์พิเศษ The Ladies รู้ทันผู้ชาย รู้ใจผู้หญิง แสดงร่วมกับวรรณรท สนธิไชย และ อลิส ทอย 
สำหรับผลงานละครเรื่องแรกในซีรีส์เลือดมังกร "แรด" โดยแชมป์ รับบทเป็น กริช พระรองของเรื่องคู่กับ ณัฏฐณิชา ดังวัธนาวณิชย์ ต่อมา
ผู้จัด กัญจน์ ภักดีวิจิตร ให้ชนาธิปรับบทพระเอกครั้งแรก โดยรับบท คัมภีร์ ประกบคู่นางเอก ลักษณ์นารา เปี้ยทา เป็น 1 ในคู่ 3 พระนาง ในละครเรื่อง "สงครามเพลง" ที่หนุ่มกัญจน์รับหน้าที่เป็นโปรดิวเซอร์เรื่องแรกเช่นกัน
เชนสถาน

เชนสถาน หรือ ไชนมันทิร์ (ไชน มนฺทิรฺ) คือศาสนสถานของศาสนาเชน ในรัฐคุชราตและรัฐราชสถานใต้เรียกว่า "เทรสาร" (Derasar) ส่วนในรัฐกรณาฏกะ เรียกว่า "พสาที" (Basadi) เชนสถานส่วนมากพบในอินเดียใต้ ในขณะที่ในอินเดียเหนือจะใช้ชื่อเก่าที่เรียกว่าทีลวาฑา (Dilwara) คำเรียกในภาษาสันสกฤตคือ "วสาตี" (Vasati)
สถาปัตยกรรม.
เชนสถานสร้างโดยใช้สถาปัตยกรรมที่หลากหลาย ซึ่งลักษณะนั้นต่างกันโดนสิ้นเชิงในอินเดียเหนือและอินเดียใต้ และต่างกันเล็กน้อยกับในอินเดียตะวันตก โดยทั่วไปเชนสถานแบ่งได้สองประเภทคือ
เชนสถานแบบศิขรพันทะนิยมสร้างอย่างวิจิตร ประกอบด้วยเสาหินอ่อนจำนวนมากที่แกะสลักลวดลายต่าง ๆ ส่วนหลักของเชนสถานเรียกว่า "ครรภคฤห์"
ซึ่งประดิษฐานเทวรูปหลัก (มูรติ) ของเทวสถาน การเข้าไปในส่วนครรภฤกห์ต้องชำระล้างร่างกายให้สะอาดก่อน และต้องสวมชุดบูชาซึ่งเป็นชุดสำหรับประกอบพิธีกรรมเท่านั้น
เชนสถานที่มีอายุมากกว่า 100 ปี มักได้รับการยกฐานะให้เป็นสถานที่แสวงบุญสำคัญของศาสนา เรียกว่า ตีรถะ
เทพประธานของเชนสถานเรียกว่า มูลนายก "(mula nayak)" 
มนสตมภ์ (Manastambha; เสาแห่งการเชิดชู) คือเสาที่สร้างด้านหน้าเชนสถาน ประกอบด้วย มูรติสี่องค์ สร้างหันไปในทิศทั้งสี่
เอ็นทีบี

เอ็นทีบี (อังกฤษ:NTB;ฮันกึล:노티보이즈) เป็นกลุ่มดนตรีชายจากประเทศเกาหลีใต้ สังกัดค่ายOneWorld Entertainment เปิดตัวครั้งแรกเมื่อวันที่ 28 พฤษภาคม 2018 ภายใต้ชื่อ NTB ซึ่งมาจากคำว่า Never Take A Break ปัจจุบันเอ็นทีบีประกอบไปด้วยสมาชิกจำนวน 6 คน คือ แอล.มิน, ซออุง, จี.โอ, ยองโบ, แจฮา, และ ฮโยบิน
ซเตว็อง ล็องกี

ซเตว็อง ล็องกี (4 มีนาคม ค.ศ. 1988 —) เป็นนักฟุตบอลชาวมาร์ตีนิก ในตำแหน่งปีก ปัจจุบันเล่นให้กับขอนแก่น ยูไนเต็ด ในไทยลีก โดยเขาเคยเล่นให้กับราชบุรี มิตรผล เป็นเวลา 4 ฤดูกาล
ประวัติ.
ล็องกีเกิดที่ฟอร์-เดอ-ฟร็องส์ในมาร์ตีนิก แต่เติบโตที่ Morne Rouge ก่อนที่จะย้ายไปมงเปอลีเยพร้อมกับครอบครัว ล็องกีเริ่มต้นอาชีพกับสโมสรในลีกระดับสามของฝรั่งเศส เขาได้เลื่อนขึ้นมาเล่นให้กับทีมชุดใหญ่เมื่อปี ค.ศ. 2006 ลงเล่น 11 นัด ทำได้ 2 ประตู ฤดูกาลถัดมา เขาย้ายไปร่วมทีมในลีกเอิง
มานูเอล อ็อตต์

มานูเอล เกลิโต อ็อตต์ (6 พฤษภาคม ค.ศ. 1992 —) เป็นนักฟุตบอลชาวฟิลิปปินส์ ปัจจุบันเล่นตำแหน่งกองกลางให้กับเซเรส–เนกรอส และทีมชาติฟิลิปปินส์
อ็อตต์เกิดที่มิวนิก ประเทศเยอรมนี เขาได้เล่นชุดเยาวชนให้กับสโมสร SV Ilmmünster, FSV Pfaffenhofen และเทเอสเฟา 1860 มิวนิก ก่อนที่จะย้ายไป เมื่อปี ค.ศ. 2009 ต่อมาในเดือนกรกฎาคม ค.ศ. 2014 อ็อตต์ได้เซ็นสัญญากับเซเรส–เนกรอส
แม่น้ำกลันตัน

แม่น้ำกลันตัน (สำเนียงกลันตัน-ปัตตานี: Sunga Kelate (ซูงากลาแต)) เป็นแม่น้ำสายหลักในรัฐกลันตัน ประเทศมาเลเซีย โดยมีพื้นที่รับน้ำประมาณ 11900 กม² ทางฝั่งตะวันออกเฉียงเหนือของมาเลเซีย ซึ่งรวมถึงบางส่วนของอุทยานแห่งชาติตามันเนอการา และไหลไปทางเหนือจนถึงทะเลจีนใต้ มีฝนตกในบริเวณนี้ไประหว่าง 0 มม. ในช่วงหน้าแล้ง (มีนาคม–พฤษภาคม) ถึง 1750 มม. ในช่วงฤดูมรสุม (พฤศจิกายน–มกราคม) และมีน้ำไหลอยู่ในบริเวณนี้เฉลี่ย 500 m³/s
ต้นแม่น้ำ.
แม่น้ำนี้เป็นจุดรวมของแหล่งน้ำทั้งสี่ ได้แก่: แม่น้ำเบอติส (20 ไมล์แรกจากต้นน้ำ), แม่น้ำเนิงกิรี, แม่น้ำกาลัส และแม่น้ำกลันตัน
เส้นทาง.
แม่น้ำได้ไหลไปในป่าแถวภูเขาที่มีชนเผ่าคนพื้นเมืองอาศัยอยู่ โดยบริเวณนี้มีทั้งหินปูนและถ้ำ และตลอดสายทางแม่น้ำเนิงกิรีจะมีบางถ้ำที่มีหลักฐานที่ย้อนไปได้ถึง 9000 ปี เช่น ถ้ำกัวจะ ใกล้แม่น้ำเบอติส
หลังจากนั้น จะมีหมู่บ้านริมแม่น้ำ ซึ่งอยู่ในบริเวณที่ลุ่มของคาบสมุทรมาเลเซีย ที่ทำให้ทุ่งนาได้ผลผลิตไปราวๆ 12% จากข้าวในมาเลเซียทั้งหมด
แม่น้ำไหลไปยังสี่เมืองสำคัญ ได้แก่ เมืองปาซีร์มัซ, ตุมปัต, กัวลาไกร และโกตาบารู ซึ่งเป็นเมืองหลวงของรัฐที่อยู่ใกล้ปากแม่น้ำที่มีชะวากทะเลอยู่หลายแห่ง
ส่วนบริเวณชะวากทะเลมีเมืองกัวลาเบอซัร ซึ่งเป็นหมู่บ้านชาวประมงที่รู้จักผลิตผ้าบาติก
เขามาเชงเม้งข้าง ๆ หลุมผมครับ

เขามาเชงเม้งข้าง ๆ หลุมผมครับ เป็นละครชุด ในโครงการพิเศษของแอปพลิเคชัน ไลน์ทีวี โดยบริษัท ไลน์ คอมพานี (ประเทศไทย) จำกัด ผลิตโดย จีเอ็มเอ็มทีวี โดยมีเค้าโครงมาจากนิยาย "เขามาเชงเม้งที่ข้าง ๆ หลุมผมครับ" ของ larza ออกอากาศทุกวันพฤหัสบดี เวลา 20.00 น. ทางไลน์ทีวี เริ่มตอนแรกวันที่ 28 กุมภาพันธ์ 2562
ละครได้รับรางวัลคมชัดลึก อวอร์ดครั้งที่ 16 สาขาละครและซีรีส์ไทยยอดนิยม
การวิจารณ์.
ละครมีฉากการเปิดเผยอัตลักษณ์ทางเพศของตน คือฉากที่ธันวาบอกแม่ว่าเขาอาจจะชอบเพศเดียวกัน "อะเดย์" วิจารณ์ฉากนี้ว่า "สร้างความหนักหน่วงทางอารมณ์มากพอให้รู้สึกว่าการ come out ยังคงเป็นเรื่องต้องห้ามในสังคม"
อียานิก บอลี

อียานิก บอลี (13 มกราคม ค.ศ. 1988 —) เป็นนักฟุตบอลชาวโกตดิวัวร์ ในตำแหน่งกองหน้า
สโมสรอาชีพ.
ปารีแซ็ง-แฌร์แม็ง.
บอลีเริ่มต้นอาชีพกับปารีแซ็ง-แฌร์แม็งในลีกเอิง ซึ่งเขาได้เข้าร่วมสโมสรตั้งแต่อายุ 11 ปี เขาเป็นส่วนหนึ่งของทีมเบตั้งแต่ปี ค.ศ. 2005–2007 ต่อมาในปี ค.ศ. 2006 เขาช่วยให้ทีมรุ่นอายุไม่เกิน 18 ปี ชนะเลิศเฟรนช์ยู-18 แชมเปียนชิป
ในวันที่ 6 พฤษภาคม ค.ศ. 2008 บอลีทำประตูชัยในนาทีที่ 77 ในรอบรองชนะเลิศของกุปเดอฟร็องส์ นัดที่พบกับอาเมียงจากลีกเดอ ทำให้เปแอ็สเฌผ่านเข้าสู่รอบชิงชนะเลิศได้สำเร็จ
ราชบุรี มิตรผล.
ในวันที่ 11 ธันวาคม ค.ศ. 2018 บอลีได้ย้ายมาร่วมทีมราชบุรี มิตรผล อย่างเป็นทางการ ต่อมาในวันที่ 22 กุมภาพันธ์ ค.ศ. 2019 ไทยลีกนัดเปิดฤดูกาล 2019 บอลีทำประตูและแฮตทริกแรกในลีกในนัดที่ราชบุรีเปิดมิตรผลสเตเดียมเอาชนะตราดไปได้ 3–2 ส่งผลให้เขาเป็นผู้ทำประตูแรกของลีกฤดูกาลนี้ และยังเป็นผู้เล่นคนที่ 6 ที่สามารถทำแฮตทริกได้ในนัดเปิดสนาม ต่อจากยอน กี ซอง (2011), อันเดรส ตุญเญซ (2016), ดราแกน บอสโควิช (2016), ฐิติพันธ์ พ่วงจันทร์ (2017) และเจนรบ สำเภาดี (2018)
โทรทัศน์ในประเทศอาเซอร์ไบจาน

โทรทัศน์ในประเทศอาเซอร์ไบจาน ได้ออกอากาศครั้งแรกในปี 1956 เมื่ออาเซอร์ไบจานยังคงเป็นที่รู้จักในฐานะสาธารณรัฐสังคมนิยมโซเวียตอาเซอร์ไบจาน ซึ่งเป็นส่วนหนึ่งของสหภาพโซเวียต
อาเซอร์ไบจานมีช่องโทรทัศน์รวม 47 ช่อง โดยแบ่งเป็นสถานีโทรทัศน์สาธารณะ 4 ช่อง และ สถานีโทรทัศน์เอกชน 43 ช่อง โดยแบ่งเป็นสถานีโทรทัศน์แห่งชาติ 12 ช่อง และช่องโทรทัศน์ระดับภูมิภาค 31 ช่อง ตามที่กระทรวงคมนาคมและเทคโนโลยีสารสนเทศอาเซอร์ไบจาน อัตราการดูโทรทัศน์อยู่ที่ 99% ตามข้อมูลในปี 2014 อัตราการดูของเคเบิลทีวีในอาเซอร์ไบจานมีจำนวนทั้งสิ้น 28.1% ของครัวเรือนในปี 2013 จากการศึกษาโดยคณะกรรมการสถิติแห่งรัฐสาธารณรัฐอาเซอร์ไบจาน เกือบ 39% ของฐานสมาชิกเคเบิลทีวีมีการกระจุกตัวอยู่ในเมืองใหญ่ ๆ อัตราการดูของเคเบิลทีวีมีจำนวนทั้งสิ้น 59.1% ในกรุงบากูในปี 2013
รายชื่อช่อง.
นี่คือรายชื่อช่องโทรทัศน์ที่ออกอาาศใน ประเทศอาเซอร์ไบจาน
โรงเรียนบ้านเค็ม (รัฐประสาทราษฎร์บำรุง)

โรงเรียนบ้านเค็ม (รัฐประสาทราษฎร์บำรุง) เป็นสถานศึกษาแห่งหนึ่งใน ตำบลหัวทุ่ง อำเภอลอง จังหวัดแพร่ สังกัดสำนักงานเขตพื้นที่การศึกษาประถมศึกษาแพร่ เขต 2 เปิดสอนตั้งแต่ระดับอนุบาล 1 ถึงระดับประถมศึกษาปีที่ 6 มีเนื้อที่ 4 ไร่ 71 ตารางวา
ประวัติ.
เมื่อวันที่ 1 พฤษภาคม พ.ศ. 2496 นายถวิล จริยาโกวิท (นายอำเภอลอง) เป็นผู้ริเริ่มดำเนินการสร้างอาคารเรียนโดยมีนายแคล้ว วิริยศิริ เป็นศึกษาธิการอำเภอ และนายใจ ต่ออิ่น เป็นผู้ใหญ่บ้านเค็ม ขณะนั้นมีชาวบ้านร่วม 45 หลังคาเรือน สละแรงงาน ปรับพื้นที่และช่วยกันสร้างอาคารเรียนขึ้นในเนื้อที่ 4 ไร่ 71 ตารางวา ได้จัดตั้งโรงเรียนบ้านเค็ม (รัฐประสาทราษฎร์บำรุง) ขึ้นเปิดเรียนครั้งแรกมีนักเรียนทั้งหมดจำนวน 32 คน ทางราชการได้ส่งนายเชตุ อนุศาสนกุล วุฒิ ป. มารักษาการแทนครูใหญ่ พ.ศ. 2497 จำนวนนักเรียนเพิ่มมากขึ้น ทางราชการได้ส่ง นายหน เสนรังษี มาทำการสอนอีก 1 คน ในปี พ.ศ. 2508 ได้รับงบประมาณสร้างอาคารเรียนแบบ ป. 1 ข จำนวน 40,000 บาท ได้จัดซื้อเสาคอนกรีตเสริมเหล็ก หลังคาสังกะสี ขนาดกว้าง 8 เมตร ยาว 24 เมตร มาสร้างโรงเรียนโดยมีจำนวน 3 ห้องเรียน และสร้างเสร็จเมื่อ 30 กันยายน 2508 และ 22 กุมภาพันธ์ 2510 ทำการฉลองเปิดป้ายโรงเรียนนามว่า "โรงเรียนบ้านเค็ม (รัฐประสาทราษฎร์บำรุง)" มีนายถนอม คงถาวร นายอำเภอลองเป็นประธาน ปีการศึกษา 2536 ทางคณะครู กรรมการสถานศึกษา ผู้ปกครองนักเรียน และประธาน ได้จัดตั้งกองผ้าป่าที่โรงเรียนได้เงิน 12,652 บาท และได้สร้างถนนทางขึ้นโรงเรียน คอนกรีตเสริมไม้ไผ่ แล้วเสร็จเมื่อ 21 มีนาคม 2537 ปีการศึกษา 2540 ทางราชการได้มีคำสั่งย้าย นายจำรัส กล่าวแล้ว ครูใหญ่โรงเรียนบ้านเค็มให้ไปดำรงตำแหน่ง ครูใหญ่บ้านดอนมูล สำนักงานการประถมศึกษาอำเภอลอง และแต่งตั้ง นายเรืองวิทย์ เกิดโต ครูใหญ่โรงเรียนบ้านนาสาร มาดำรงตำแหน่ง ครูใหญ่ระดับ 7 โรงเรียนบ้านเค็ม ตั้งแต่ 29 พฤษภาคม 2540 เป็นต้นไป
ที่ตั้งและอาณาเขต.
โรงเรียนบ้านเค็ม (รัฐประสาทราษฎร์บำรุง) ตั้งอยู่เลขที่ 92 บ้านเค็ม หมู่ที่ 5 ตำบลหัวทุ่ง อำเภอลอง จังหวัดแพร่ อยู่ห่างจากสำนักเขตพื้นที่การศึกษาประถมศึกษาแพร่ เขต 2 ประมาณ 10 กิโลเมตร สภาพของ หมู่บ้านเป็นชุมชนเล็ก ๆ ล้อมรอบด้วยชายเขาซึ่งเป็นแปลงปลูกสักและทุ่งนา มีอาณาเขตดังต่อไปนี้ 
สถานศึกษาใกล้เคียง.
รายชื่อโรงเรียนด้านล่างนี้คือโรงเรียนที่อยู่ใกล้เคียงกับโรงเรียนบ้านเค็ม (รัฐประสาทราษฎร์บำรุง)
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบเพลย์ออฟ

รอบเพลย์ออฟ ของ การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก เกี่ยวข้องกับสี่ทีมรองชนะเลิศกับสถิติที่ดีที่สุดในบรรดาเก้ากลุ่มใน การคัดเลือก รอบแบ่งกลุ่ม.
การจับสลาก.
<section begin=การจับสลาก />
การจับสลากสำหรับรอบเพลย์ออฟได้จัดขึ้นเมื่อวันที่ 19 ตุลาคม พ.ศ. 2561 (ค.ศ. 2018), 13:00 CEST, ที่สำนักงานใหญ่ยูฟ่าในเมือง นียง, ประเทศสวิตเซอร์แลนด์. สี่ทีมจะถูกจับสลากอยู่ในสองคู่ในรูปแบบสองนัดเหย้าและเยือน.<section end=การจับสลาก />
นัด.
<section begin=นัด />
ทีมชนะเลิศจากรอบเพลย์ออฟสองทีมจะได่สิทธิ์เข้าสู่ ทัวร์นาเมนต์รอบสุดท้าย.
<section end=นัด />
"รวมผลสองนัด ออสเตรีย ชนะ 2–0."
"รวมผลสองนัด โปแลนด์ ชนะ 3–2."
ผู้ทำประตู.
การแข่งขันทั้งหมด were 7 ประตู ที่ทำได้ใน 4 นัด, สำหรับค่าเฉลี่ย ประตูs ต่อนัด.
<templatestyles src="Div col/styles.css"/>
<templatestyles src="Div col/styles.css"/>
โนโปย!

โนโปย!  เป็นซิงเกิลที่สามของของ Petit Rabbit's เผยแพร่โดย NBC Universal เมื่อวันที่ 11 พฤศจิกายน 2015 เพลงที่สร้างขึ้นเป็นธีมเปิดสำหรับอนิเมะ "รับน้องกระต่ายซักแก้วมั้ยคะ??"
กรมทหารพรานนาวิกโยธิน กองทัพเรือ

กรมทหารพรานนาวิกโยธิน กองทัพเรือ (อักษรย่อ: กรม ทพ.นย.ทร.) เป็นหน่วยทหารพราน ซึ่งได้รับการเห็นชอบในการจัดตั้งโดยกระทรวงกลาโหม นาวาเอก บดินทร์ นิธิอุทัย เป็น ผู้บังคับหน่วยเฉพาะกิจทหารพรานนาวิกโยธิน กองทัพเรือ
ทั้งนี้ ผู้ทำการฝึกทหารพรานนาวิกโยธิน ส่วนหนึ่งมาจากหน่วยรีคอน
ประวัติ.
ก่อนจัดตั้งกรม.
หน่วยทหารพรานนาวิกโยธิน เดิมก่อตั้งขึ้นช่วงปี พ.ศ. 2520–2521 เนื่องด้วยถูกคุกคามอย่างหนักจากการก่อการกำเริบคอมมิวนิสต์ในประเทศไทย โดยเฉพาะตามแนวชายแดน จึงได้จัดกำลังจากประชาชนในท้องถิ่นเนื่องด้วยมีความเข้าใจปัญหาในพื้นที่
กองบัญชาการทหารสูงสุดได้เห็นชอบให้ดำเนินการเมื่อวันที่ 21 มิถุนายน พ.ศ. 2521 รวมถึงคณะรัฐมนตรีไทยได้อนุมัติเมื่อวันที่ 18 กรกฎาคม พ.ศ. 2521 โดยมีศูนย์ปฏิบัติการพิเศษกองทัพบก 315 (ศปก.ทบ.315) เป็นหน่วยควบคุมบังคับบัญชา และมีการฝึกที่อำเภอปากช่อง จังหวัดนครราชสีมา
เมื่อเสร็จสิ้นการฝึก ทางศูนย์ปฏิบัติการพิเศษกองทัพบก 315 ได้ให้ทหารพรานนาวิกโยธินขึ้นการควบคุมด้านยุทธการกับกองบัญชาการป้องกันชายแดนจันทบุรีและตราด
การแต่งกายในสมัยนั้น เป็นชุดพรางขณะปฏิบัติหน้าที่ รบแบบจรยุทธ์ และไม่มีที่ตั้งหน่วยที่แน่นอน ก่อนเปลี่ยนมาเป็นชุดดำในแบบเดียวกับทหารพรานของกองทัพบกไทย แต่ยังคงใช้หมวกเบเรต์ลายพรางสีเขียวเพื่อเป็นเอกลักษณ์ของทหารพรานนาวิกโยธิน
หลังจากการต่อสู้เพื่อเอาชนะลัทธิคอมมิวนิสต์ ก็ได้เปลี่ยนภารกิจมาเป็นการป้องกันประเทศ หน่วยทหารพรานนาวิกโยธินจึงจำเป็นต้องขยายหน่วยให้เหมาะสม อันประกอบด้วย กำลังพลประจำการ และอาสาสมัครทหารพรานนาวิกโยธิน
จัดตั้งกรม–ปัจจุบัน.
กรมทหารพรานนาวิกโยธิน ได้รับการจัดตั้งขึ้นในปี พ.ศ. 2559 เนื่องด้วยรัฐบาลไทยและกองอำนวยการรักษาความมั่นคงภายในราชอาณาจักรมีแนวคิดในการลดกำลังรบหลักในการแก้ปัญหาความไม่สงบในชายแดนภาคใต้ของประเทศไทย โดยใช้ทหารพรานประจำถิ่นเข้าปฏิบัติการแทน
ทางกองทัพเรือไทยจึงขออนุมัติการจัดตั้งกรมทหารพรานนาวิกโยธิน ซึ่งคณะรัฐมนตรีได้อนุมัติในวันที่ 24 พฤษภาคม พ.ศ. 2559 ที่ขึ้นตรงกับหน่วยบัญชาการนาวิกโยธิน ด้วยวงเงินในการจัดตั้งกว่า 1,700 ล้านบาท
และในเดือนกันยายน พ.ศ. 2560 นาวาเอก บุญเกิด มูลละกัน ผู้บังคับการกรมทหารพรานนาวิกโยธิน กองทัพเรือ ได้นำกำลังพลทั้งชายและหญิงกว่า 1,000 คน พร้อมยุทโธปกรณ์, รถหุ้มเกราะ และรถลำเลียงพล ยกพลขึ้นบกด้วยเรือหลวงอ่างทองและเรือหลวงมันนอก ที่จังหวัดนราธิวาส นับเป็นการยกพลขึ้นบกครั้งแรกของประวัติศาสตร์ทหารพรานนาวิกโยธิน
กิจกรรมเพื่อสังคม.
หน่วยเฉพาะกิจกรมทหารพรานนาวิกโยธินได้มีส่วนในการช่วยเหลือประชาชนและเยาวชน อาทิ ร่วมการลงแขกเพื่อช่วยเหลือชาวนาที่มีฐานะยากจนในอำเภอบาเจาะ จังหวัดนราธิวาส เมื่อปี พ.ศ. 2561 รวมถึงกิจกรรมส่งเสริมการศึกษาเยาวชน ซึ่งมีนักเรียนในพื้นที่จังหวัดนราธิวาสเข้าร่วมเป็นจำนวนมาก ตลอดจนให้การช่วยเหลือคนพิการในปี พ.ศ. 2562
ปณาลี วรุณวงศ์

ปณาลี วรุณวงศ์ (เกิด 8 พฤษภาคม พ.ศ. 2540) ชื่อเล่น นาตาลี เป็นนักแสดงหญิงลูกครึ่งไทย-อังกฤษ อดีตนักแสดงสังกัดช่อง 3 เอชดี ปัจจุบันเป็นนักแสดงอิสระ
ประวัติ.
ปณาลี วรุณวงศ์ เกิดวันที่ 8 พฤษภาคม พ.ศ. 2540 เป็นลูกครึ่งไทย-อังกฤษ บิดาเป็นชาวไทย มารดาเป็นชาวอังกฤษ เธอเป็นบุตรสาวคนโตในบรรดาพี่น้อง 3 คน สำเร็จการศึกษาระดับชั้นมัธยมจาก โรงเรียนรุ่งอรุณ และสำเร็จการศึกษาระดับปริญญาตรีจาก คณะศิลปศาสตร์ หลักสูตรนานาชาติ อังกฤษ-อเมริกันศึกษา มหาวิทยาลัยธรรมศาสตร์
เข้าสู่วงการบันเทิง.
ปณาลี วรุณวงศ์ เข้าสู้วงการบันเทิงด้วยการที่เพื่อนของคุณพ่อมาทานข้าวที่บ้านเห็นเข้าเละแนะนำให้ไปลองแคสติ้งละครกับผู้จัดการคนรู้จัก กระทั่งได้เซ็นสัญญาเป็นนักแสดงช่อง 3 การแสดงของเธอไม่ธรรมดา เพราะเล่นละครเรื่องแรกก็ขึ้นแท่นเป็นนางเอกเลยทันที กับบทบาท "เจ้าหญิงจัสมิน" ในละครเรื่อง "ดาวหลงฟ้า ภูผาสีเงิน" (ฉบับเมื่อปี 2559) หลังจากนั้นนาตาลีก็ได้รับบทเป็นนางเอกอย่างต่อเนื่อง ทั้งละครเรื่อง "รักร้าย" และละครเรื่อง "ริมฝั่งน้ำ"
การปฏิวัติอียิปต์ ค.ศ. 1952

การก่อรัฐประหารในประเทศอียิปต์ ปี ค.ศ. 1952 ยังเป็นที่รู้จักกันคือ การก่อรัฐประหาร ปี ค.ศ. 1952 หรือการปฏิวัติวันที่ 23 กรกฎาคม ได้เริ่มต้นขึ้นเมื่อวันที่ 23 กรกฎาคม ค.ศ. 1952 โดยขบวนการเจ้าหน้าที่อิสระ กลุ่มของเจ้าหน้าที่กองทัพภายใต้การนำโดยมุฮัมมัด นะญีบและญะมาล อับดุนนาศิร การก่อรัฐประหารครั้งแรกนี้ได้มีวัตถุประสงค์เพื่อการโค่นล้มพระเจ้าฟารูก
เหตุการณ์.
อย่างไรก็ตาม,ขบวนการได้มีความทะเยอทะยานทางการเมืองมากขึ้น และในไม่ช้าก็ต้องดำเนินการยกเลิกรัฐธรรมนูญราชาธิปไตยและพวกขุนนางของอียิปต์และซูดาน ก่อตั้งสาธารณรัฐ ยุติการยึดครองอียิปต์ของอังกฤษ และรักษาความเป็นเอกราชของซูดาน(ก่อนหน้านี้เคยเป็นอำนาจปกครองดินแดนร่วมกันของอังกฤษ-อียิปต์) รัฐบาลของฝ่ายปฏิวัติได้ใช้ชาตินิยมอย่างเด็ดเดี่ยว วาระการต่อต้านลัทธิจักรวรรดินิยม ซึ่งมาเพื่อแสดงออกโดยผ่านลัทธิชาตินิยมของชาวอาหรับและการวางตัวเป็นกลางระหว่างประเทศ
การก่อรัฐประหารครั้งนี้ต้องเผชิญหน้ากับภัยคุกคามจากมหาอำนาจตะวันตก โดยเฉพาะอย่างยิ่งคือสหราชอาณาจักร ซึ่งได้ยึดครองอียิปต์ตั้งแต่ปี ค.ศ. 1882 และฝรั่งเศส ทั้งสองประเทศต่างก็ได้ระมัดระวังการลุกขึ้นของพวกที่มีความรู้สึกชาตินิยมในดินแดนภายใต้การควบคุมของพวกเขาทั่วโลกอาหรับและแอฟริกา ด้วยสถานะสงครามอย่างต่อเนืองกับอิสราเอลก็ได้มีความท้าทายอย่างมากเช่นกัน ในขณะที่เจ้าหน้าที่อิสระได้สร้างความเข้มแข็งของอียิปต์ในการสนับสนุนชาวปาเลสไตน์ ทั้งสองประเด็นนี้ตได้มีการประชุมหารือในสีปีภายหลังจากก่อรัฐประหาร เมื่ออียิปต์ได้ถูกรุกรานโดยอังกฤษ ฝรั่งเศส และอิสราเอลในวิกฤตการณ์คลองสุเอซ ปี ค.ศ. 1956 แม้ว่าจะมีการสูญเสียทางทหารอย่างใหญ่หลวง สงครามครั้งนี้ได้ถูกมองว่าเป็นชัยชนะทางการเมืองของอียิปต์ โดยเฉพาะอย่างยิ่งเมื่อได้ปล่อยให้คลองสุเอซอยู่ภายใต้การควบคุมของอียิปต์โดยไม่มีใครโต้แย้งเป็นครั้งแรกตั้งแต่ปี ค.ศ. 1875 ได้ลบสิ่งที่ถูกมองว่าเป็นสัญลักษณ์ของความอัปยศของชาติ สิ่งนี้ได้รับความสนใจที่เพิ่มมากขึ้นของการปฏิวัติในประเทศอาหรับและประเทศอื่นๆในทวีปแอฟริกา
หลังจากสิ้นสุด.
การปฏิรูปที่ดินขายส่ง และโครงการอุตสาหกรรมขนาดใหญ่ได้ริเริ่มขึ้นในทศวรรษแรกและครึ่งหนึ่งของการรัฐประหาร ซึ่งนำไปสู่ช่วงเวลาที่ไม่เคยเกิดขึ้นของการสร้างโครงสร้างพื้นฐานและการทำให้เป็นเมือง ในปี ค.ศ. 1960 ลัทธิสังคมนิยมของชาวอาหรับได้กลายเป็นประเด็นสำคัญ ได้ทำให้อียิปต์กลายเป็นประเทศที่มีเศรษฐกิจตามที่ได้วางแผนเอาไว้จากส่วนกลาง ทางการได้หวาดกลัวต่อพวกที่นิยมตะวันตก การต่อต้านการปฏิวัติ ความคลั่งไคลทางศาสนาภายในประเทศ การแทรงแซงที่มีศักยภาพของคอมมิวนิสต์ และความขัดแย้งกับอิสราเอลล้วนต่างได้อ้างถึงเหตุผลที่รุนแรงและจำกัดที่ยาวนานต่อคู่แข่งทางการเมือง และการห้ามระบบหลายพรรค ข้อจำกัดต่อการเคลื่อนไหวทางการเมืองเหล่านี้จะยังคงดำเนินต่อไปจนกระทั่งประธานาธิบดี อันวัร อัสซาดาต ตั้งแต่ปี ค.ศ. 1970 เป็นต้นมา ในช่วงระหว่างนโยบายการปฏิวัติจำนวนมากได้ปรับขนาดลงหรือย้อนกลับ
ความสำเร็จในช่วงแรกของการก่อรัฐประหารได้สนับสนุนขบวนการชาตินิยมในประเทศอาหรับและประเทศอื่นในแอฟริกา เช่น แอลจีเรียและเคนยา ซึ่งได้มีการประท้วงต่อต้านอาณานิคมในจักรวรรดิยุโรป นอกจากนี้ยังได้เป็นแรงบันดาลใจในการโค่นล้มระบอบราชาธิปไตยและรัฐบาลในภูมิภาคและทวีป
การปฏิวัติครั้งนี้ได้ถูกนำมาเป็นวันเฉลิมฉลองที่รำลึกในแต่ละปีของวันที่ 23 กรกฎาคม
ความตายจงประสบกับอเมริกา

ความตายจงประสบกับอเมริกา  เป็นสโลแกนการเมืองต่อต้านอเมริกาที่ใช้กันอย่างแพร่หลายในประเทศอิหร่าน, อัฟกานิสถาน, เลบานอน, เยเมน, อิรัก และปากีสถาน รูฮุลลอฮ์ โคมัยนี ผู้นำสูงสุดอิหร่านคนแรก เป็นคนทำให้วลีนี้เป็นที่นิยม เขาคัดค้านการร้องตะโกนทางวิทยุและโทรทัศน์ แต่ไม่คัดค้านในการประท้วงและโอกาสอื่น ๆ ความหมายตรงตัวของวลีเปอร์เซียที่ว่า "แมร์กแบร์ออมรีคอ" คือ "ความตายจงประสบกับอเมริกา" ในคำแปลทางการส่วนใหญ่จะลดความรุนแรงในภาษาอังกฤษจาก "Death to America" เป็น "Down with America" การขับร้อง "ความตายจงประสบกับอเมริกา" ถูกใช้โดยกลุ่มต่อต้านอเมริกาและผู้ประท้วงต่าง ๆ ทั่วโลก
สโลแกนในบริบททางประวัติศาสตร์นี้เกิดขึ้นจากนโยบายอันไม่เป็นมิตรของรัฐบาลสหรัฐต่ออิหร่าน และแสดงถึงความโกรธเคืองต่อนโยบายเหล่านั้น และไม่ปรารถนาให้คนอเมริกันต้องตายจริง ๆ ในสุนทรพจน์ต่อนักศึกษา แอลี ฆอเมเนอี ผู้นำสูงสุดของอิหร่าน ตีความสโลแกนดังกล่าวเป็น "ความตายของนโยบายของสหรัฐ ความตายของความเย่อหยิ่ง" หลังจากการประชุมกับผู้บัญชาการกองทัพบกและกองทัพอากาศ ฆอเมเนอีประกาศว่าชาวอิหร่านไม่ได้ต่อต้านชาวอเมริกัน แต่ว่า "ความตายจงประสบกับอเมริกา" หมายความถึงการล่มสลายของผู้นำสหรัฐ โดยเฉพาะอย่างยิ่งดอนัลด์ ทรัมป์ ประธานาธิบดีสหรัฐ จอห์น โบลตัน ที่ปรึกษาความมั่นคงแห่งชาติในขณะนั้น และไมก์ พอมเพโอ รัฐมนตรีว่าการกระทรวงการต่างประเทศสหรัฐในขณะนั้น
การใช้งานในโลกอาหรับ.
ผู้สนับสนุนฮิซบุลลอฮ์ กลุ่มทหารชีอะฮ์ที่มีฐานในประเทศเลบานอนซึ่งมีความใกล้ชิดกับอิหร่าน ร้อง "ความตายจงประสบกับอเมริกา" ในการเดินขบวนประท้วงบนท้องถนนเป็นประจำ สโลแกนของฮูษี กลุ่มกบฏชีอะฮ์ในเยเมนที่อิหร่านสนับสนุน เขียนว่า "อัลลอฮ์ผู้ทรงยิ่งใหญ่]] ความตายจงประสบกับอเมริกา ความตายจงประสบกับอิสราเอล คำสาปแช่งแก่ชาวยิว ให้อิสลามได้ชัยชนะ"
การตีความและความหมาย.
โมแฮมแมด แนฮอแวนดียอน เสนาธิการของอดีตประธานาธิบดีอิหร่าน แฮแซน โรว์ฮอนี กล่าวว่า:
<templatestyles src="Template:Blockquote/styles.css" />
Hussein al Hamran หัวหน้าฝ่ายความสัมพันธ์ต่างประเทศของอันศอรุลลอฮ์ (ฮูษี) กล่าวว่า: "ในส่วนของคำว่า 'ความตายสู่อเมริกา' เราหมายถึงการเมืองอเมริกา ไม่ใช่คนอเมริกัน" Ali al-Bukhayti อดีตโฆษกและเจ้าหน้าที่สื่อมวลชนของกลุ่มฮูษี กล่าวว่า: "เราไม่ได้ต้องการให้ใครตายจริง ๆ สโลแกนของเราเป็นเพียงการต่อต้านการแทรกแซงของรัฐบาลเหล่านั้นเท่านั้น [นั่นคือ สหรัฐและอิสราเอล]" โรว์ฮอนีก็ปฏิเสธการตีความสโลแกนแบบตรงตัว โดยระบุว่าสโลแกนดังกล่าวเป็นการแสดงถึงการต่อต้านนโยบายแทรกแซงของสหรัฐมากกว่าจะเป็นการแสดงความเกลียดชังต่อประชาชนชาวอเมริกัน
ในวันที่ 8 กุมภาพันธ์ ค.ศ. 2019 แอลี ฆอเมเนอีกล่าวว่า "ความตายจงประสบกับอเมริกา หมายถึง ความตายจงประสบกับ[ดอนัลด์] ทรัมป์, [จอห์น] โบลตัน และ[ไมก์] พอมเพโอ เราวิจารณ์นักการเมืองอเมริกันที่บริหารประเทศนั้น ชาติอิหร่านไม่ได้ต่อต้านคนอเมริกัน"
ดูเพิ่ม.
<templatestyles src="Div col/styles.css"/>
ธนลภย์ ปรีดามาโนช

ธนลภย์ ปรีดามาโนช ชื่อเล่น นน เป็นนักแสดงชาวไทย มีผลงานละครเรื่องแรก สองหัวใจนี้เพื่อเธอ รับบทเป็น หมอกฤต และเป็นที่รู้จักจากบท ธรณ์ พิชยธร ในเรื่องกามเทพหรรษา
ประวัติ.
จบการศึกษาชั้นมัธยมศึกษาจาก โรงเรียนสวนกุหลาบวิทยาลัย นนทบุรี และระดับปริญญาตรีจาก คณะพาณิชยศาสตร์และการบัญชี มหาวิทยาลัยธรรมศาสตร์
ฟ็อคเคอ-วุล์ฟ เอ็ฟเว 200

ฟ็อคเคอ-วุล์ฟ เอ็ฟเว 200 "ค็อนดอร์"  เป็นเครื่องบินปีกชั้นเดียวสี่เครื่องยนต์ทำจากโลหะทั้งลำ พัฒนาขึ้นโดยบริษัทฟ็อคเคอ-วุล์ฟของเยอรมนีเพื่อใช้เป็นเครื่องบินพาณิชย์พิสัยไกล ลุฟท์วัฟเฟอเองก็กำลังต้องการเครื่องบินลาดตระเวน/ทิ้งระเบิดพิสัยไกลเช่นกันในขณะนั้น
ควร์ท ทังค์ เสนอแผนงานเอ็ฟเว 200 แก่ ดร.รูด็อล์ฟ ชตึสเซิล แห่งสายการบินลุฟต์ฮันซา เพื่อใช้เป็นเครื่องบินพาณิชย์ขนส่งผู้โดยสารข้ามมหาสมุทรแอตแลนติกไปยังสหรัฐอเมริกา โดยไม่ต้องจอด ในยุคนั้นสายการบินต่าง ๆ ยังใช้เครื่องบินทะเลเพื่อข้ามมหาสมุทรแอตแลนติกอยู่ เอ็ฟเว 200 ได้รับการออกแบบให้มีเพดานบินเหนือ 3,000 เมตรเพื่อประหยัดน้ำมัน ซึ่งเป็นระดับความสูงสุดที่เครื่องบินจะบินได้โดยไม่ต้องติดตั้งห้องโดยสารปรับความดัน ในขณะที่เครื่องบินของสายการบินต่าง ๆ ในยุคนั้นบินที่ระดับไม่เกิน 1,500 เมตรเท่านั้น
หลังเปิดตัวใน ค.ศ. 1937 เอ็ฟเว 200 ได้รับการกล่าวขานว่าเป็นเครื่องบินพาณิชย์ที่ทันสมัยที่สุดของโลก ก่อนที่จะเสียตำแหน่งแก่โบอิง 307 ที่เปิดตัวใน ค.ศ. 1940 สาเหตุที่เครื่องบินนี้มีฉายาว่า ค็อนดอร์  เนื่องจากมีลักษณะเหมือนแร้งคอนดอร์
คุณลักษณะ (รุ่นย่อย Fw 200 C-3/U4).
"ข้อมูลจาก" เครื่องบินทหารของลุฟท์วัฟเฟอ 
ลักษณะทั่วไป* ลูกเรือ: ห้านาย* Capacity: นายทหารพร้อมรบ 30 นาย
 เครื่องยนต์หม้อน้ำหล่อเย็นแถวเดี่ยวเก้าลูกสูบ จำนวน 4 เครื่องยนต์, กำลัง 895 กิโลวัตต์ (1,200 แรงม้า) ของแต่ละเครื่อง
ศักยภาพ
)* Endurance: 14 ชั่วโมง
อาวุธ
นาคปุระ

นาคปุระ  เป็นเมืองใหญ่เป็นอันดับ 3 และเป็นเมืองหลวงฤดูหนาวของรัฐมหาราษฏระ ประเทศอินเดีย เป็นเมืองที่มีประชากรมากเป็นอันดับ 13 ของอินเดีย จากรายงานเศรษฐศาสตร์ออกซฟอร์ด เมืองนาคปุระเป็นเมืองที่เจริญเติบโตเร็วที่สุดอันดับ 5 ของโลกระหว่างปี 2019-2035 โดยมีค่าเฉลี่ยการเจริญเติบโต 8.41%
จากการสำรวจของ เอบีซีนิวส์-อิปซอส เมืองนาคปุระถือเป็นเมืองที่ดีที่สุดของอินเดียในด้านความเป็นอยู่ที่ดี พื้นที่สีเขียว ระบบขนส่งสาธารณะ และบริการทางด้านสุขภาพ จากดัชนีในปี 2013 ยังถือว่าเป็นเมืองที่สะอาดเป็นอันดับ 20 ของอินเดีย และขึ้นอันดับสูงสุดในฝั่งตะวันตก จากการสำรวจของ Swachh Sarvekshan เมื่อปี 2016 เมืองยังได้รับรางวัลเมืองดีที่สุดในแง่นวัตกรรมและปฏิบัติที่เป็นเลิศในการสำรวจของ Swachh Sarvekshan ในปี 2018
ปารีส อีเทอร์นาล

ปารีส อีเทอร์นาล  เป็นทีมกีฬาอีสปอร์ตโอเวอร์วอตช์สัญชาติฝรั่งเศส มีฐานอยู่ที่กรุงปารีส ประเทศฝรั่งเศส ทีมนี้เป็นสมาชิกของโอเวอร์วอตช์ลีก และลงแข่งขันในดีวีชันแอตแลนติก ดำเนินกิจการโดย DM Esports ซึ่งทีมอีเทอร์นาลจะเข้าร่วมการแข่งขันในลีกฤดูกาล 2019 เป็นฤดูกาลแรก
ประวัติทีม.
วันที่ 7 กันยายน 2561 แอคติเวชันบลิซซาร์ดประกาศว่า DM Esports ได้เข้าซื้อแฟรนไชน์สำหรับทีมในกรุงปารีส เพื่อเข้าแข่งขันในโอเวอร์วอตช์ลีกฤดูกาลที่สอง ต่อมาในวันที่ 8 พฤศจิกายน 2561 ทางทีมได้จัดงานเปิดตัว และเปิดเผยชื่อทีมของตนในนาม ปารีส อีเทอร์นาล
อัตลักษณ์ทีม.
วันที่ 8 พฤศจิกายน ทีมอีเทอร์นาลถูกเปิดตัวอย่างเป็นทางการ โดยชื่อของทีมหมายถึง เปลวไฟนิรันดร์ ที่ลุกโชนอยู่ด้านล่างของอาร์กเดอทรียงฟ์เดอเลตวล ในกรุงปารีสตั้งแต่ปี 2464 เป็นต้นมา และสัญลักษณ์ถูกวาดเป็นภาพของสัญลักษณ์อนันต์ เป็นส่วนหนึ่งของไก่ฝรั่งเศส (Gallic rooster) ซึ่งเป็นสัญลักษณ์ประจำชาติของประเทศฝรั่งเศส ส่วนสีของทีมอันได้แก่ สีน้ำเงิน สีแดง และสีขาว เป็นสีที่อยู่ในสีธงชาติของประเทศฝรั่งเศส
 "ณ วันที่ 23 ธันวาคม 2561"
 "ณ วันที่ 8 พฤศจิกายน 2561"
วอชิงตัน จัสทิซ

วอชิงตัน จัสทิซ  เป็นทีมกีฬาอีสปอร์ตโอเวอร์วอตช์สัญชาติอเมริกัน มีฐานอยู่ที่กรุงวอชิงตัน ดี.ซี. สหรัฐ ทีมนี้เป็นสมาชิกของโอเวอร์วอตช์ลีก และลงแข่งขันในดีวีชันแอตแลนติก ดำเนินกิจการโดยวอชิงตัน อีสปอร์ต เวนเจอส์ โดยการนำของนักธุรกิจชื่อ Mark Ein ซึ่งทีมจัสทิซจะเข้าร่วมการแข่งขันในลีกฤดูกาล 2019 เป็นฤดูกาลแรก
ประวัติทีม.
วันที่ 7 กันยายน 2561 แอคติเวชันบลิซซาร์ดประกาศว่า วอชิงตัน อีสปอร์ต เวนเจอส์ นำโดย Mark Ein ได้เข้าซื้อแฟรนไชน์สำหรับทีมในกรุงวอชิงตัน ดี.ซี. เพื่อเข้าแข่งขันในโอเวอร์วอตช์ลีกฤดูกาลที่สอง ต่อมาในวันที่ 3 ธันวาคม 2561 ทางทีมเปิดตัวชื่อทีมในนาม วอชิงตัน จัสทิซ
อัตลักษณ์ทีม.
วันที่ 3 ธันวาคม 2561 ทีมจัสทิซถูกเปิดตัวอย่างเป็นทางการ โดยใช้สัญลักษณ์เป็นรูปโล่ที่มีลวดลายสีแดง ขาว และน้ำเงินประดับอยู่ เป็นเครื่องหมายแสดงถึงธงชาติสหรัฐ ส่วนล่างตรงกลางของโล่เป็นรูปตัวอักษร W โดยที่ตรงกลางของตัวอักษรนั้นเป็นรูปของอนุสาวรีย์วอชิงตัน
 "ณ วันที่ 23 ธันวาคม 2561"
 "ณ วันที่ 3 ธันวาคม 2561"
เสืออากาศ

เสืออากาศ (Air Ace) คือคำที่ใช้เรียกนักบินรบที่สามารถทำลายเครื่องบินข้าศึกได้ตามเกณฑ์ขั้นต่ำ ซึ่งโดยทั่วไปกำหนดไว้ที่ 5 ลำขึ้นไป แนวคิดนี้เริ่มขึ้นในสงครามโลกครั้งที่หนึ่ง เมื่อสื่อฝรั่งเศสใช้คำนี้เพื่อยกย่องอดอล์ฟ เปอกูด์ (Adolphe Pégoud) นักบินที่สร้างผลงานโดดเด่น ต่อมามันถูกนำไปใช้ทั่วโลกในฐานะเครื่องมือโฆษณาและสัญลักษณ์สร้างขวัญกำลังใจแก่กองทัพ
ระบบการยกย่องเสืออากาศขึ้นอยู่กับ การให้เครดิตชัยชนะทางอากาศ ซึ่งต้องมีหลักฐานและการยืนยัน เช่น รายงานจากเพื่อนนักบินหรือภาพถ่าย ตัวเลขขั้นต่ำ 5 ครั้งจึงไม่ใช่เพียงการสมมุติ แต่สะท้อนถึงการบันทึกที่ค่อนข้างเข้มงวดและน่าเชื่อถือ หากนักบินอเมริกันสามารถทำลายเครื่องบินข้าศึกได้ 10 ลำขึ้นไป จะได้รับการยกย่องเป็น พญาเสือ (Double Ace) ซึ่งถือว่าเป็นเกียรติสูงสุดในหมู่นักบินรบ การเป็นพญาเสือไม่เพียงบ่งบอกถึงทักษะการรบที่ยอดเยี่ยม แต่ยังสะท้อนถึงความอึด ความกล้า และการมีชีวิตรอดจากการต่อสู้ทางอากาศที่ดุเดือด นักบินหลายคนในสงครามโลกครั้งที่สอง เช่น จอห์น เคอร์ติส (John Curtiss) และริชาร์ด บง (Richard Bong) ล้วนได้รับเกียรตินี้
เสืออากาศที่มีชื่อเสียง.
เสืออากาศในสงครามโลกครั้งที่สอง.
<templatestyles src="Div col/styles.css"/>
แอตแลนตา เรน

แอตแลนตา เรน  เป็นทีมกีฬาอีสปอร์ตโอเวอร์วอตช์สัญชาติอเมริกัน มีฐานอยู่ที่เมืองแอตแลนตา รัฐจอร์เจีย สหรัฐ ทีมนี้เป็นสมาชิกของโอเวอร์วอตช์ลีก และลงแข่งขันในดีวีชันแอตแลนติก ดำเนินกิจการโดยแอตแลนตา อีสปอร์ต เวนเจอส์ ซึ่งเป็นกิจการร่วมค้าระหว่างค็อกซ์ เอนเตอร์ไพรส์และบริษัทพรอวินซ์ โดยทีมเรนจะเข้าร่วมการแข่งขันในลีกฤดูกาล 2019 เป็นฤดูกาลแรก
ประวัติทีม.
วันที่ 2 สิงหาคม 2561 แอคติเวชันบลิซซาร์ดประกาศว่า แอตแลนตา อีสปอร์ต เวนเจอส์ ซึ่งเป็นกิจการร่วมค้าระหว่างค็อกซ์ เอนเตอร์ไพรส์และบริษัทพรอวินซ์ ได้เข้าซื้อแฟรนไชน์สำหรับทีมในเมืองแอตแลนตา เพื่อเข้าแข่งขันในโอเวอร์วอตช์ลีกฤดูกาลที่สอง ต่อมาในวันที่ 23 ธันวาคม 2561 ทางทีมเปิดตัวชื่อทีมในนาม แอตแลนตา เรน
อัตลักษณ์ทีม.
วันที่ 23 ตุลาคม 2561 ทีมเรนถูกเปิดตัวอย่างเป็นทางการ โดยใช้สัญลักษณ์เป็นรูปนกฟีนิกซ์สีแดงอยู่ภายในเครื่องยอด ซึ่งนกฟินิกซ์ที่กำลังทะยานขึ้นเป็นสัญลักษณ์ในตราเมืองของเมืองแอตแลนตา และหมายถึงการเริ่มต้นใหม่ เช่นเดียวกับชื่อของทีม โดยสัญลักษณ์ทั้งหมดหมายถึง "จริยธรรมในการทำงาน, การคิดค้นสิ่งใหม่ และความเป็นเลิศ" โดยเฉพาะอย่างยิ่งหมายถึงเมืองแอตแลนตา ส่วนสีที่ใช้นั้นสื่อความหมายถึงพลัง
 "ณ วันที่ 23 ธันวาคม 2561"
 "ณ วันที่ 23 ตุลาคม 2561"
ไดโจไซ

ไดโจไซ  พระราชพิธีขอบคุณการเก็บเกี่ยวพืชผลครั้งแรกที่กระทำขึ้นภายหลังการประกอบ พระราชพิธีราชาภิเษกของจักรพรรดิญี่ปุ่น ซึ่งพระราชพิธีนี้เป็นพระราชพิธีที่มีมาแต่สมัยโบราณโดยพระราชพิธีนี้มีลักษณะคล้ายกับ พระราชพิธีพืชมงคล ของไทย
น้ำมันข้าวโพด

น้ำมันข้าวโพด  เป็นน้ำมันที่สกัดมาจากเมล็ดข้าวโพดโดยหลักใช้ทำอาหารเพราะมีจุดเกิดควัน (smoke point) สูง ทำให้ใช้ผัดหรือทอดได้ดี เป็นองค์ประกอบสำคัญในเนยเทียม มีราคาถูกกว่าน้ำมันพืชอื่น ๆ โดยมาก ข้าวโพดมีน้ำมันประมาณ 2.8% โดยน้ำหนัก นักวิทยาศาสตร์การเกษตรได้พัฒนาข้าวโพดที่มีน้ำมันมากแต่พันธุ์เหล่านี้กลับให้ผลผลิตต่อพื้นที่น้อยกว่า ดังนั้นจึงไม่ได้ปลูกโดยทั่วไป
น้ำมันข้าวโพดยังใช้เป็นไบโอดีเซล มีการประยุกต์ใช้ทางอุตสาหกรรมอื่น ๆ รวมทั้งใช้ทำสบู่ ยาทาแก้เจ็บ สี น้ำมันกันสนิมสำหรับโลหะ หมึก สิ่งทอ ไนโตรกลีเซอรีน (ใช้ทำระเบิด สารขยายหลอดเลือด) และยาฆ่าแมลง บางครั้งใช้เป็นตัวนำยา (drug carrier)
การผลิต.
น้ำมันข้าวโพดเกือบทั้งหมดจะสกัด/บีบอัดโดยใช้เครื่องกล (Expeller pressing) แล้วตามด้วยตัวทำละลาย คือเฮกเซน หรือ 2-methylpentane (ไอโซเฮกเซน)
แล้วก็ให้ตัวทำละลายระเหยออกจากน้ำมันเพื่อนำไปใช้อีก หลังจากสกัดแล้ว น้ำมันก็จะทำให้บริสุทธิ์ด้วยการกำจัดกัม (degumming) และ/หรือการบำบัดด้วยด่าง (alkali treatment) ซึ่งทั้งสองก็ล้วนกำจัด phosphatide
การบำบัดด้วยด่างจะกำจัดกรดไขมันอิ่มตัวอิสระและกำจัดสี ขั้นตอนสุดท้ายก็คือการกำจัดไขมันที่คล้ายขี้ผึ้ง โดยกระบวนการ winterization (คือแช่เย็นให้ไขมันที่มีจุดหลอมเหลวสูงแข็งแยกออกจากไขมันที่มีจุดหลอมเหลวต่ำ) และกำจัดกลิ่นโดยกระบวนการ steam distillation ที่ #เปลี่ยนทาง ในสุญญากาศ
ผู้ผลิตรายย่อยซึ่งขายน้ำมันที่สกัดด้วยเครื่องกลเท่านั้น โดยไม่ทำให้บริสุทธิ์ด้วย
และเป็นผลิตภัณฑ์ราคาสูงกว่า เพราะได้ผลผลิตน้อยกว่าที่ใช้เครื่องบีบอัดบวกกับตัวทำละลาย และได้ส่วนแบ่งตลาดน้อยกว่า
องค์ประกอบและการเปรียบเทียบ.
สำหรับน้ำมันข้าวโพด
เชิงอรรถและอ้างอิง.
<templatestyles src="Reflist/styles.css" />
อัตราส่วนของกรดไขมันในอาหารต่าง ๆ

ผลทางชีวภาพของกรดไขมันโอเมกา-3 และโอเมกา-6 ส่วนหนึ่งมาจากอันตรกิริยากับกันและกัน แต่ก็ไม่ชัดเจนว่าอัตราส่วนของกรดไขมันโอเมกา-3 ต่อโอเมกา-6 เท่าไรจึงดีต่อสุขภาพมนุษย์
อัตราส่วนกรดไขมันโอเมกา-6 ต่อโอเมกา-3 ในอาหารของคนเก็บของป่าล่าสัตว์
มีการอ้างว่าในบรรดามนุษย์เก็บของป่าล่าสัตว์ อัตราส่วนกรดไขมันโอเมกา-6 ต่อโอเมกา-3 ของอาหารที่ทานอยู่ประมาณ 1:1
ส่วนตัวอย่างสุด ๆ อย่างหนึ่งก็คืออาหารของคนอีนูอิดในเกาะกรีนแลนด์ก่อนปลายคริสต์ศตวรรษที่ 20 มีอัตราส่วนกรดไขมันโอเมกา-6 ต่อโอเมกา-3 ที่ ำเย็นที่มีมกา-3 สูงได้น้ำมันจากเมล็ดที่มีกรดไขมันโอเมกา เลย
อัตราส่วนของกรดไขมันโอเมกา-6 ต่อโอเมกา-3 ที่ดีสุด.
จนถึงปี 2007 ยังไม่มีใครรู้อัตราส่วนของกรดไขมันโอเมกา-6 ต่อโอเมกา-3 ที่ดีสุด
Susan Allport writes that the current ratio in Japan is associated with a very low incidence of heart and other diseases. 
นักเขียนเกี่ยวกับอาหารผู้หนึ่งได้เขียนไว้ว่า อัตราส่วนที่คนญี่ปุ่นบริโภคในปัจจุบันสัมพันธ์กับการเกิดโรคหัวใจและโรคอื่น ๆ ที่ต่ำมาก 
ตามแพทย์นักเขียนที่คณะแพทยศาสตร์แห่งมหาวิทยาลัยฮาร์วาร์ด (Andrew Stoll) ที่สนับสนุนให้ทานไขมันทั้งสองในอัตรา 1:1 "เมื่อเข้าไปในร่างกายแล้ว กรดไขมันโอเมกา-3 และโอเมกา-6 มีวิถี (ทางเมแทบอลิซึม) ที่ขนานกัน คือ คอยแข่งขันกับกันและกันเพื่อเแปลงทางเคมีไปเป็นโครงสร้างและโมเลกุลต่าง ๆ ทั้งภายในภายนอกเซลล์
เพราะกลไกเช่นนี้ จึงมีเหตุผลว่า ไขมันทั้งสองอาจจำเป็นในปริมาณเท่า ๆ กัน"
นักเขียนทั้งสองท่านนี้ยืนยันว่า อาหารปัจจุบันในโลกพัฒนาแล้วอยู่ห่างไกลจากอัตราส่วนตามที่ว่านี้
ในประเทศพัฒนาแล้ว ประเมินว่า อัตราส่วนของกรดไขมันโอเมกา-6 ต่อโอเมกา-3 อยู่ใกล้ ๆ 15:1
ส่วนงานประเมินอีกงานหนึ่งบอกว่า "อาหารที่คนอเมริกันบริโภคมักจะมีกรดไขมันโอเมกา-6 เป็น #เปลี่ยนทาง ของกรดไขมันโอเมกา-3"
น้ำมันกัญชง

น้ำมันกัญชง  หรือ น้ำมันเมล็ดกัญชง  เป็นน้ำมันพืชสกัดจากเมล็ดกัญชง
โดยที่สกัดเย็นและไม่ทำให้บริสุทธิ์เพิ่มจะมีสีคล้ำจนถึงสีเขียวใส ๆ มีรสชาติออกจะคล้ายถั่ว
สียิ่งคล้ำเท่าไร รสชาติก็จะออกคล้าย ๆ หญ้ายิ่งเท่านั้น
ไม่ควรสับสนน้ำมันนี้กับน้ำมันกัญชา (สกุล "Cannabis") ซึ่งเป็นน้ำมันที่มีสาร#เปลี่ยนทาง จากดอกกัญชา ซึ่งนักวิชาการบางท่าน
อ้างว่ามีคุณสมบัติทางการแพทย์
รายละเอียด.
น้ำมันบริสุทธิ์จะใสและไร้สี จืด และไม่มีวิตามินและสารต้านอนุมูลอิสระที่มีตามธรรมชาติ
มักใช้ในผลิตภัณฑ์ดูแลผิวพรรณ
ในทางอุตสาหกรรม น้ำมันใช้ทำน้ำมันหล่อลื่น สี หมึก เชื้อเพลิง และพลาสติก
และยังใช้เพื่อผลิตสบู่ แชมพู และผงซักฟอกอีกด้วย
น้ำมันมีอัตราส่วนกรดไขมันจำเป็นโอเมกา-6 ต่อโอเมกา-3 ที่ 3:1
สามารถใช้เป็นวัตถุดิบสำหรับการผลิตไบโอดีเซลปริมาณมาก ๆ
การผลิต.
น้ำมันกัญชงผลิตมาจากกัญชง ("Cannabis sativa") พันธุ์ต่าง ๆ ที่มีเตตร้าไฮโดรแคนนาบินอล (THC) น้อย ซึ่งเป็นสารออกฤทธิ์ต่อจิตประสาทที่พบในพืชพวกกัญชาโดยในน้ำมันกัญชงจะพบสาร CBD ที่ไม่มีฤทธิ์กระตุ้นต่อจิตและประสาทในจำนวนมากกว่า
กระบวนการผลิตปกติจะเริ่มด้วยการทำความสะอาดดอย่างดี (99.99%) ก่อนที่จะบดอัดเมล็ด
เพราะส่วนอื่น ๆ ของพืชที่ติดกับเมล็ดอาจมีสาร THC
วิธีการผลิตปัจจุบันโดยเฉพาะในประเทศแคนาดา ได้ลด THC เรื่อย ๆ ตั้งแต่ปี 1998
การตรวจหา THC ในตัวอย่างน้ำมันกัญชงแคนาดาแสดงว่า THC มีน้อยกว่าระดับที่ตรวจจับได้ที่ 4 ส่วนในล้านส่วน (ppm) หรือ #เปลี่ยนทาง 
โดยกฎหมายแคนาดาบังคับให้มีในอาหารน้อยกว่า 4 ppm
ยุโรปบางประเทศมีจุดจำกัดที่ 5 ppm หรือตรวจจับไม่ได้เลย แต่บางประเทศก็ไม่มีข้อจำกัดเช่นนี้
สารอาหาร.
ประมาณ 49% ของเมล็ดโดยน้ำหนักเป็นน้ำมันที่รับประทานได้
76% จากนั้นเป็นกรดไขมันจำเป็น
คือ กรดไขมันโอเมกา-6 รวมทั้งกรดลิโนเลอิก (LA, 54%) และกรดลิโนเลนิกแกมมา (GLA, 3%), กรดไขมันโอเมกา-3 คือกรดลิโนเลนิกอัลฟา (ALA, 17%) นอกเหนือไปจากไขมันไม่อิ่มตัวมีพันธะคู่เดี่ยว #เปลี่ยนทาง และ stearidonic acid (2%)
น้ำมันเมล็ดกัญชงมีไขมันอิ่มตัว #เปลี่ยนทาง 
เมื่อเทียบกับน้ำมันที่ใช้ปรุงอาหารอื่น ๆ น้ำมันกัญชงมีกรดไขมันอิ่มตัวน้อย
แต่ก็ให้พลังงาน 9 กิโลแคลอรี/กรัมเหมือนน้ำมันอื่น ๆ
น้ำมันกัญชงมีจุดก่อควัน (smoke point) ค่อนข้างต่ำ จึงไม่เหมาะสำหรับใช้ผัด/ทอด
ดังนั้น จึงใช้โดยหลักเพื่อรับประทานหรือเป็นอาหารเสริม
ใช้เคลือบ/ขัดเงาไม้.
น้ำมันกัญชงเป็นน้ำมันชักแห้ง (drying oil) คือสามารถกลายเป็นพอลิเมอร์ที่แข็ง
เพราะคุณสมบัตินี้ จึงสามารถใช้โดยตนเองหรือผสมกับน้ำมัน เรซิน และตัวทำละลายอื่น ๆ เป็นตัวเคลือบหรือตัวชักเงาไม้ เป็นสารประสานสีในสีน้ำมัน เป็นสารทำให้ยืดหยุ่น (plasticizer) และทำให้แข็งในพัตตี
คือสามารถใช้คล้ายกับน้ำมันลินซีดและน้ำมันตังอิ๊ว (tung oil)
เชิงอรรถและอ้างอิง.
<templatestyles src="Reflist/styles.css" />
ลุดวิก เยอรันซอน

ลุดวิก เยอรันซอน (เกิด 1 กันยายน ค.ศ. 1984) เป็นนักแต่งเพลง ผู้ควบคุมวงดนตรี และโปรดิวเซอร์เพลงชาวสวีเดน เคยได้รับรางวัลแกรมมีสาขาดนตรีประกอบสื่อยอดเยี่ยม และรางวัลออสการ์สาขาดนตรีประกอบภาพยนตร์ยอดเยี่ยม จากภาพยนตร์เรื่องแบล็ค แพนเธอร์
ด้านชีวิตส่วนตัว เยอรันซอนสมรสแล้ว มีบุตร 1 คน
สถาปัตยกรรมฟื้นฟูไบแซนไทน์

สถาปัตยกรรมฟื้นฟูไบแซนไทน์ (หรือ Neo-Byzantine) เป็นการเคลื่อนไหวของสถาปัตยกรรมฟื้นฟู ที่โดยมากพบเห็นได้ในอาคารเกี่ยวกับศาสนา สถาบัน และอาคารสาธารณะ โดยมีส่วนประกอบของสถาปัตยกรรมไบแซนไทน์รวมถึงสถาปัตยกรรมตะวันออกและอีสเทิร์นออร์ทอดอกซ์ที่ย้อนกลับไปได้ในยุคศตวรรษที่ 5 ถึง 11 เป็นที่โดดเด่นในคอนสแตนติโนเปิล (ปัจจุบันคือ อิสตันบูล) และเอกซาร์ชาเตแห่งราเวนนา
สถาปัตยกรรมฟื้นฟูไบแซนไทน์เกิดขึ้นในคริสต์ทศวรรษ 1840 ในยุโรปตะวันตกและมีจุดสูงสุดในช่วงท้ายของหนึ่งในสี่ของคริสต์ศตวรรษที่ 19 ในจักรวรรดิรัสเซียและต่อมาในบัลแกเรีย โรงเรียนทางด้านสถาปัตยกรรมฟื้นฟูไบแซนไทน์มีความเคลื่อนไหวในยูโกสลาเวียระหว่างสงครามโลกครั้งที่หนึ่งและสงครามโลกครั้งที่สอง
พระพุทธบาท

พระพุทธบาท คือรอยประทับพระบาทของพระโคตมพุทธเจ้า อาจเป็นรอยหนึ่งข้างหรือทั้งสองข้าง พระพุทธบาทมีสองรูปแบบ คือ เป็นรอยประทับตามธรรมชาติ เช่นพบในหิน และอีกประเภทคือ พระพุทธบาทที่สร้างขึ้นมา พระพุทธบาทตามธรรมชาตินั้นจริง ๆ แล้วไม่ใช่รอยประทับพระบาทที่แท้จริงของพระโคตมพุทธเจ้า แต่เป็นการจำลองหรือเป็นรูปแทน อาจถือได้ว่าเป็นเจดีย์ (พระธาตุเจดีย์) และเป็นรูปเคารพยุคแรกและเป็นสัญลักษณ์แทนพระองค์
สมเด็จพระเจ้าบรมวงศ์เธอ กรมพระยาดำรงราชานุภาพ ทรงอธิบายเกี่ยวกับรอยพระพุทธบาท ว่าเกิดจากการประทับของพระพุทธองค์โดยตรงตามคติความเชื่อของศรีลังกา ว่า ชาวลังกามีความเชื่อว่าพระพุทธองค์ทรงประทับรอยพระพุทธบาทไว้ให้ประชาชนสักการบูชา 5 แห่งได้แก่ รอยพระพุทธบาทบนเขาสุมนกูฏ รอยพระพุทธบาทบนเขาสุวรรณมาลิก รอยพระพุทธบาทบนเขาสุวรรณบรรพต รอยพระพุทธบาทที่เมืองโยนก และรอยพระพุทธบาทบนหาดริมแม่น้ำนรรมทา
คติการบูชารอยพระพุทธบาทในประเทศไทยมีหลักฐานย้อนไปถึงสมัยทวารวดี ต่อมาในสมัยสุโขทัยมีการสร้างรอยพระพุทธบาทที่จำลองมาจากยอดเขาสุมนกูฏในลังกาทวีป ส่วนในสมัยอยุธยามิใช่การบูชารอยพระพุทธบาทจำลองดังในยุคก่อน แต่มีการค้นพบและบูชารอยพระพุทธบาทที่เชื่อว่าเป็นของจริง คือ การค้นพบพระพุทธบาทสระบุรี ส่วนความเชื่อเรื่องรอยพระพุทธบาทบริเวณลุ่มแม่น้ำโขง พบในตำนานอุรังคธาตุนิทาน โดยสัมพันธ์กับเรื่องพญานาค เชื่อว่า รอยพระพุทธบาทเกิดจากการทูลขอของพญานาคต่อองค์สมเด็จพระสัมมาสัมพุทธเจ้าเพื่อเป็นที่เคารพสักการบูชาแทนพระองค์ ซึ่งพระพุทธองค์ก็ทรงประทานตามคำขอ รอยพระพุทธบาทที่เกิดขึ้นมักมีรูหรือถ้ำพญานาค
รอยพระพุทธบาทที่เชื่อว่าเก่าแก่ที่สุดในดินแดนไทย พบที่แหล่งโบราณคดีเมืองศรีมโหสถ วัดสระมรกต อำเภอศรีมโหสถ จังหวัดปราจีนบุรี กําหนดอายุอยู่ในราวพุทธศตวรรษที่ 11–13
หมู่เกาะเอบีซี (เลสเซอร์แอนทิลลีส)

หมู่เกาะเอบีซี  คือ 3 เกาะทางตะวันตกสุดของลีเวิร์ดแอนทิลลีสในทะเลแคริบเบียน อยู่ทางทิศเหนือของรัฐฟัลกอน ประเทศเวเนซุเอลา 3 เกาะเรียงตามตัวอักษรคือ อารูบา (Aruba), โบแนเรอ (Bonaire) และกือราเซา (Curaçao) ทั้งสามเกาะเป็นส่วนหนึ่งของราชอาณาจักรเนเธอร์แลนด์ แต่ไม่ได้เป็นส่วนหนึ่งของสหภาพยุโรป อารูบาและกือราเซาเป็นเขตพื้นที่ที่ปกครองตนเองของราชอาณาจักรเนเธอร์แลนด์ ส่วนโบแนเรอเป็นเทศบาลรูปแบบพิเศษของเนเธอร์แลนด์
กราเลินไดก์

กราเลินไดก์  เป็นเมืองหลวงและเมืองท่าที่สำคัญของโบแนเรอในหมู่เกาะแคริบเบียนเนเธอร์แลนด์ ชาวเมืองพูดภาษาปาเปียเมนตู แต่ก็ใช้ภาษาดัตช์และภาษาอังกฤษอย่างกว้างขวาง ในภาษาดัตช์คำว่า "Koralendijk" (ชื่อเพี้ยนมาเป็น "Kralendijk") มีความหมายว่า "พนังปะการัง" ในภาษาปาเปียเมนตู มักเรียกเมืองว่า "Playa" หรือ "ชายหาด" จากข้อมูลประชากรปี ค.ศ. 2006 เมืองมีประชากร 3,061 คน นอกชายฝั่งเมืองกราเลินไดก์ มีเกาะที่ไม่มีผู้คนอาศัยที่ชื่อ ไกลน์โบแนเรอ ที่มีชื่อเสียงด้านการดำน้ำ
ทีบายที

ทูมอร์โรวบายทูเก็ทเทอร์ (เกาหลี: ) เรียกกันทั่วไปว่า TXT หรือ ทีบายที เป็นบอยแบนด์เกาหลีใต้ สังกัดบิกฮิตเอนเตอร์เทนเมนต์ ปัจจุบันรู้จักกันในชื่อบิกฮิตมิวสิก ประกอบด้วยสมาชิกห้าคน ได้แก่ ย็อนจุน, ซูบิน, บอมกยู, แทฮย็อน และฮยูนิง ไค กลุ่มเปิดตัวครั้งแรกเมื่อวันที่ 4 มีนาคม 2019 ด้วยอีพี
ประวัติ.
กิจกรรมก่อนเปิดตัว.
แผนสำหรับวงบอยกรุปวงที่สองจากบิกฮิตเอนเตอร์เทนเมนต์ได้รับการประกาศโดยบัง ชี-ฮย็อก ผู้ก่อตั้งของบริษัทในช่วงต้นปี 2017 และวันเปิดตัวในช่วงต้นปี 2019 ถูกกำหนดไว้เมื่อเดือนพฤศจิกายน 2018 ทีบายทีได้รับการเปิดเผยทางการเมื่อวันที่ 10 มกราคม 2019 ในอีกสิบวันต่อมา วิดีโอของสมาชิกแต่ละคน ซึ่งมีชื่อว่า "introduction films" ได้ถูกเผยแพร่บนยูทูบ และสามวันต่อมาได้เผยแพร่ภาพทีเซอร์สมาชิกทั้ง 5 คน ได้แก่ ย็อนจุน, ซูบิน, ฮยูนิง ไค, แทฮย็อน และบอมกยู (ตามลำดับ)
2023–ปัจจุบัน: "The Name Chapter".
กลุ่มเปิดตัวอีพีชุดที่ห้าในชื่อ " เมื่อวันที่ 27 มกราคม 2023
ผลงานเพลง.
สตูดิโออัลบั้มภาษาเกาหลี
สตูดิโออัลบั้มภาษาญี่ปุ่น
สมพร จึงรุ่งเรืองกิจ

สมพร จึงรุ่งเรืองกิจ (เกิด 13 เมษายน พ.ศ. 2494) เป็นนักธุรกิจชาวไทย ประธานบริษัท และประธานเจ้าหน้าที่บริหารกลุ่มบริษัทไทยซัมมิท ผู้ผลิตชิ้นส่วนรถยนต์ที่ใหญ่ที่สุดในประเทศไทย และครอบครัวของเธอยังมีหุ้นส่วนในมติชน
ชีวิตส่วนตัว.
สมพรสมรสกับพัฒนา จึงรุ่งเรืองกิจ (เสียชีวิตเมื่อปี พ.ศ. 2545) มีบุตรธิดาด้วยกันห้าคน ได้แก่ 
อาชีพ.
สมพรเข้าบริหารกกลุ่มบริษัทไทยซัมมิทหลังจากสามีเสียชีวิตในปี พ.ศ. 2545
สถาปัตยกรรมอิสลาม

สถาปัตยกรรมอิสลาม เป็นรูปแบบทางสถาปัตยกรรมช่วงหนึ่งที่เกี่ยวข้องกับสิ่งก่อสร้างในศาสนาอิสลาม อันเกิดจากการหลอมรวมทั้งศิลปะพื้นถิ่นและความเขื่อเข้าด้วยกัน ได้รับอิทธิพลมาจากสถาปัตยกรรมโรมัน, สถาปัตยกรรมไบแซนไทน์, สถาปัตยกรรมเปอร์เซีย ซึ่งได้รับมาจากการเข้ายึดครองดินแดนต่าง ๆ ของมุสลิมระหว่างคริสต์ศตวรรษที่ 7–8 ในโลกตะวันออกยังมีการผสมผสานกับสถาปัตยกรรมจีน สถาปัตยกรรมอินเดีย และสถาปัตยกรรมพื้นถิ่นในเอเชียอาคเนย์ ทั้งหมดล้วนหลอมรวมให้เกิดสถาปัตยกรรมรูปแบบที่มีความพิเศษและโดดเด่นนี้ขึ้นมา โดยเฉพาะอย่างยิ่งการตกแต่งพื้นผิวด้วยอักษรวิจิตรอิสลาม รูปร่างทางเรขาคณิตและลวดลายที่วิจิตร โดยทั่วไปสถาปัตยกรรมอิสลามใช้บรรยายสถาปัตยกรรมที่พบในมัสยิด สุสาน พระราชวัง และป้อมปราการ
องค์ประกอบ.
สวนสวรรค์.
ในสถาปัตยกรรมอิสลาม สวนและน้ำเป็นสิ่งที่ขาดไม่ได้ และด้วยความวิจิตรตระการตานี้มักถูกเปรยบเทียบเป็นสวนของสวรรค์ (paradise garden) แนวคิดนี้เริ่มต้นครั้งแรกในอาณาจักรอะคีเมนิด
ลานอเนกประสงค์ (เศาะหน์).
ลานแบบอิสลามดั้งเดิมเรียกว่า เศาะหน์ 
การตกแต่ง.
การตกแต่งแบบอิสลามประกอบด้วยลวดลายเรขาคณิตอิสลาม ลวดลายไขว้อิสลาม ลวดลายดอกไม้อย่างอะราเบสก์ (arabesque) และอักษรวิจิตรอิสลามที่ซับซ้อน ส่วนมากมักแสดงข้อความที่เกี่ยวเนื่องหรือคัดลอกมาจากอัลกุรอาน ด้วยแนวคิดแบบอิสลามที่ไม่ให้บูชารูปปั้น (ขัดหลักศาสนาหรือฮะรอม) การใช้ลวดลายต่าง ๆ รวมถึงการนำคำพูดหรือข้อความมาเขียนอย่างวิจิตรนี้จึงเข้ามาแทนที่และสร้างความสวยงามให้แทน
กิบละฮ์.
กิบละฮ์  คือทิศที่หันหน้าไปยังนครเมกกะ จากจุดใดก็ตามบนโลก ทิศกิบละฮ์จึงสำคัญมากในการกำหนดการวางทิศทางของการสร้างมัสยิดทั้งหลัง เมืองอิสลามโบราณและเมียะห์รอบ จะสร้างหันหน้าไปยังทิศนี้ แต่จากการคำนวณในความเป็นจริง ล้วนไม่ได้หันไปในทิศเดียวกันเท่าไร ด้วยว่าการตีความและคำนวณจากเอกสารต่าง ๆ ไม่สามารถระบุที่ตั้งของเมกกะได้อย่างชัดเจน แต่ในปัจจุบันมัสยิดส่วนมากนิยมสร้างโดยอาศัยการคำนวณและเทคโนโลยีที่แม่นยำมากขึ้น ในมัสยิดแห่งแรก ๆ บางแห่งพบการตีความทิศกิบละฮ์เป็นทิศใต้ไปโดยสิ้นเชิง โดยถือเอาว่าเป็นทิศที่มุฮัมมัดหันหน้าขณะละหมาดจากเมืองเมดินาซึ่งอยู่ทางเหนือของเมกกะ
แมเดอเลน เพตช์

แมเดอเลน กร็อบเบลาร์ เพตช์  (เกิด 18 สิงหาคม 1994) เป็นนักแสดงชาวอเมริกัน เธอเป็นที่รู้จักจากการแสดงในบทของ เชอรีล บลอสซั่ม จากซีรีส์ "Riverdale" ที่ฉายทางช่อง The CW และ Marissa จาก "F the Prom"
โซนี/เอทีวีมิวสิกพับบลิชชิง

โซนี/เอทีวีมิวสิกพับบลิชชิง  เป็นบริษัทตัวแทนนักแต่งเพลงสัญชาติอเมริกัน มีเจ้าของคือ โซนีเอนเตอร์เทนเมนต์ บริษัทก่อตั้งในปี 1995 จากการรวมตัวของ โซนีมิวสิกพับบลิชชิง กับ เอทีวีมิวสิก ซึ่งมีเจ้าของคือ ไมเคิล แจ็กสัน โดยแจ็กสันได้ซื้อ เอทีวีมิวสิก ในปี 1985 ที่มีแคตตาล็อกเพลงที่แต่งโดย เลนนอน–แม็กคาร์ตนีย์
ในปี ค.ศ. 2012 โซนี/เอทีวีมิวสิกพับบลิชชิงเป็นผู้นำในการร่วมกันลงทุนซื้ออีเอ็มไอมิวสิกพับบลิชชิง จึงทำให้เป็นผู้ดูแลตัวแทนนักแต่งเพลงที่ใหญ่ที่สุดในโลก ในห้องสมุดมีเพลงมากกว่า 3 ล้านเพลง ต่อมาในปี 2016 โซนีซื้ออสังหาริมทรัพทย์จากแจ็กสันร้อยละ 50 มายังโซนี/เอทีวี
แดเนียล ซีซาร์

แอชตัน ซิมมอนส์  เกิด 5 เมษายน ค.ศ. 1995 หรือรู้จักในชื่อ แดเนียล ซีซาร์ (Daniel Caesar) เป็นนักร้อง นักดนตรี ชาวแคนาดา หลังจากออกผลงานอิสระอีพี 2 ชุด "Praise Break" (2014) และ "Pilgrim's Paradise" (2015) ที่ได้รับเสียงวิจารณ์ด้านบวก ซีซาร์ออกผลงานอัลบัมแรก "Freudian" ในเดือนสิงหาคม ค.ศ. 2017 ซึ่งก็ได้รับคำชื่นชมอย่างกว้างขวาง ในการมอบรางวัลแกรมมี่ครั้งที่ 61 ซีซาร์ได้รับรางวัลแสดงเพลงอาร์แอนด์บียอดเยี่ยม จากซิงเกิล "เบสต์พาร์ต" ร่วมกับเฮอร์
คิวริออซิตี

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
คิวริออซิตี  เป็นยานสำรวจพื้นผิวดาวอังคารในภารกิจสำรวจดาวอังคาร (Mars Science Laboratory หรือ MSL) ของนาซ่า มีขนาดเท่ากับรถยนต์ มีกล้องถ่ายภาพติดไว้ สิบเจ็ดตัว มีแขนหุ่นยนตร์หนึ่งข้าง ปืนแสงเลเซอร์ กับ สว่านเจาะ ราวหนึ่งปีจากนี้ ผู้เชี่ยวชาญขององค์การนาซ่า หวังว่าจะได้เห็นยานสำรวจอวกาศลำนี้สำรวจอยู่บนดาวอังคาร ตัวยานออกแบบมาให้เปรียบเสมือนห้องทดลองเคลื่อนที่ ด้วยความล้ำหน้าทางเทคโนโลยีนี้ ทำให้ยานลำนี้มีความสามารถพิเศษที่หลากหลายและนับได้ว่าเป็นยานอวกาศที่มี ศักยภาพสูงมากอีกลำหนึ่ง โดยเฉพาะอย่างยิ่งเป็นความหวังของนักวิทยาศาสตร์ทั่วโลกในการไขความลับของ สภาพแวดล้อมบนดาวอังคารในอดีต
เป้าหมายและวัตถุประสงค์.
คิวริออซิตีออกแบบมาเพื่อประเมินว่าดาวอังคารมีสภาพแวดล้อมเหมาะต่อการดำรงชีวิตหรือไม่ ในการสำรวจยานจะเจาะลงบนพื้นผิวของดาวอังคารเพื่อศึกษาโครงสร้างและองค์ประกอบของหิน
การลงจอด.
ความสำเร็จดังกล่าวเกิดจากการใช้ระบบ "ปั้นจั่นกลางอากาศ" หรือ "Sky Crane" ซึ่งติดจรวดขับดันเพื่อลดความเร็วในการลงสู่พื้นผิว โดยเครนได้ใช้เชือกไนลอนหย่อนรถที่มี 6 ล้อคันนี้ลงในหลุมอุกกาบาตเกล ซึ่งก่อนหน้านี้ นาซาใช้ถุงลมนิรภัยในการลงจอดของรถหุ่นยนต์